title: Neuvoston päätös (EU) 2015/575, annettu 17 päivänä joulukuuta 2014 , Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehtyyn Euro–Välimeri-sopimukseen liitettävän pöytäkirjan, joka koskee Euroopan unionin ja Tunisian tasavallan puitesopimusta Tunisian tasavallan osallistumista unionin ohjelmiin säätelevistä yleisistä periaatteista, allekirjoittamisesta Euroopan unionin puolesta ja väliaikaisesta soveltamisesta

text:
               11.4.2015

               FI

               Euroopan unionin virallinen lehti

               L 96/1

         NEUVOSTON PÄÄTÖS (EU) 2015/575,
   annettu 17 päivänä joulukuuta 2014,
   Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehtyyn Euro–Välimeri-sopimukseen liitettävän pöytäkirjan, joka koskee Euroopan unionin ja Tunisian tasavallan puitesopimusta Tunisian tasavallan osallistumista unionin ohjelmiin säätelevistä yleisistä periaatteista, allekirjoittamisesta Euroopan unionin puolesta ja väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 212 artiklan yhdessä 218 artiklan 5 kohdan ja 7 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti komission 18 päivänä kesäkuuta 2007 neuvottelemaan Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehtyyn Euro–Välimeri-sopimukseen liitettävän pöytäkirjan (1), joka koskee Euroopan unionin ja Tunisian tasavallan puitesopimusta Tunisian tasavallan osallistumista unionin ohjelmiin säätelevistä yleisistä periaatteista, jäljempänä ’pöytäkirja’.

               (2)

               Neuvottelut on saatu päätökseen.

               (3)

               Pöytäkirjan tarkoituksena on määritellä varainhoito- ja tekniset säännöt, jotta Tunisian tasavalta voisi osallistua tiettyihin unionin ohjelmiin. Pöytäkirjassa määritelty horisontaalinen kehys on taloudellinen, varainhoidollinen ja tekninen yhteistyöväline, joka mahdollistaa tuen, erityisesti unionin rahoitustuen, saannin näistä unionin ohjelmista. Tätä kehystä sovelletaan vain niihin unionin ohjelmiin, joiden osalta asianomaiset perustamisasiakirjat mahdollistavat Tunisian tasavallan osallistumisen. Pöytäkirjan allekirjoittaminen ja väliaikainen soveltaminen eivät siten anna mahdollisuutta käyttää valtuuksia harjoittaa toimivaltaa ohjelmien taustalla olevien ja niitä perustettaessa noudatettavien alakohtaisten politiikkojen perusteella.

               (4)

               Pöytäkirja olisi allekirjoitettava unionin puolesta ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa unionin puolesta Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehtyyn Euro–Välimeri-sopimukseen liitettävä pöytäkirja, joka koskee Euroopan unionin ja Tunisian tasavallan puitesopimusta Tunisian tasavallan osallistumista unionin ohjelmiin säätelevistä yleisistä periaatteista, sillä varauksella, että mainitun pöytäkirjan tekeminen saatetaan päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
   3 artikla
   Pöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamispäivästä lukien.
   4 artikla
   Komissio valtuutetaan määrittämään unionin puolesta Tunisian tasavallan yksittäiseen unionin ohjelmaan osallistumista koskevat yksityiskohtaiset ehdot ja edellytykset, mukaan lukien suoritettava rahoitusosuus. Komissio tiedottaa tästä toimivaltaiselle neuvoston työryhmälle.
   5 artikla
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä joulukuuta 2014.

            Neuvoston puolesta

            Puheenjohtaja

         G. L. GALLETTI

      (1)  EYVL L 97, 30.3.1998, s. 2.


title: Neuvoston päätös 2014/21/YUTP, annettu 20 päivänä tammikuuta 2014 , Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta

text:
               20.1.2014

               FI

               Euroopan unionin virallinen lehti

               L 15/22

         NEUVOSTON PÄÄTÖS 2014/21/YUTP,
   annettu 20 päivänä tammikuuta 2014,
   Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan
   sekä katsoo seuraavaa:

               (1)

               Neuvosto antoi 26 päivänä heinäkuuta 2010 päätöksen 2010/413/YUTP Iraniin kohdistuvista rajoittavista toimenpiteistä (1).

               (2)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, pääsivät 24 päivänä marraskuuta 2013 Iranin kanssa sopimukseen yhteisestä toimintasuunnitelmasta, jossa määritetään lähestymistapa pitkän aikavälin kattavan ratkaisun löytämiseksi Iranin ydinkysymykseen. Sovittiin, että kokonaisvaltaiseen ratkaisuun johtavan prosessin ensimmäisessä vaiheessa molemmat osapuolet toteuttavat kuuden kuukauden ajan yhdessä sovittuja alustavia toimenpiteitä, joita voidaan jatkaa yhteisellä sopimuksella.

               (3)

               Osana tätä ensimmäistä vaihetta Iran toteuttaisi joitakin yhteisessä toimintasuunnitelmassa määritettyjä vapaaehtoisia toimenpiteitä. Vastavuoroisesti toteutettaisiin vapaaehtoisia toimenpiteitä, joihin kuuluisi se, että unioni keskeyttää rajoittavat toimenpiteet, jotka koskevat iranilaiseen raakaöljyyn liittyvien vakuutusten ja jälleenvakuutusten myöntämisen sekä kyseisen öljyn kuljetuksen kieltämistä, iranilaisten petrokemian tuotteiden tuonnin, oston ja kuljetuksen sekä niihin liittyvien palvelujen tarjoamisen kieltämistä sekä kullan ja jalometallien kaupan kieltämistä Iranin hallituksen, sen julkisyhteisöjen ja Iranin keskuspankin tai niiden puolesta toimivien henkilöiden ja yhteisöjen kanssa. Näiden rajoittavien toimenpiteiden keskeyttämisen on kestettävä kuusi kuukautta, joiden aikana asianomaiset sopimukset olisi pantava täytäntöön.

               (4)

               Lisäksi yhteisessä toimintasuunnitelmassa varaudutaan korottamaan kymmenkertaisiksi luvanvaraisia varainsiirtoja Iraniin ja Iranista koskevat raja-arvot.

               (5)

               Unionin lisätoimet ovat tarpeen tiettyjen tässä päätöksessä säädettyjen toimenpiteiden panemiseksi täytäntöön.

               (6)

               Päätös 2010/413/YUTP olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätökseen 2010/413/YUTP artikla seuraavasti:

      "26 a artikla
      1.   Keskeytetään 3 a artiklan 1 kohdassa säädetyn kiellon soveltaminen 20 päivään heinäkuuta 2014 saakka iranilaisen raakaöljyn kuljetuksen osalta.
      2.   Keskeytetään 3 a artiklan 2 kohdassa säädetyn kiellon soveltaminen 20 päivään heinäkuuta 2014 saakka iranilaisen raakaöljyn tuontiin, ostoon tai kuljetukseen liittyvien vakuutusten ja jälleenvakuutusten myöntämisen osalta.
      3.   Keskeytetään 3 b artiklassa säädetyn kiellon soveltaminen 20 päivään heinäkuuta 2014 saakka.
      4.   Keskeytetään 4 c artiklassa säädetyn kiellon soveltaminen 20 päivään heinäkuuta 2014 saakka kullan ja jalometallien osalta.
      5.   Korvataan 10 artiklan 3 kohdan a, b ja c alakohta seuraavilla alakohdilla 20 päivään heinäkuuta 2014 saakka:

                  "a)

                  elintarvikkeisiin, terveydenhuoltoon, lääkinnällisiin laitteisiin tai maatalouden tai humanitaarisiin tarkoituksiin liittyviä maksutapahtumia koskevat alle 1 000 000 euron suuruiset siirrot sekä alle 400 000 euron suuruisiin henkilökohtaisiin rahalähetyksiin liittyvät siirrot suoritetaan ilman ennakkolupaa. Jos siirto on yli 10 000 euroa, siitä on ilmoitettava asianomaisen jäsenvaltion toimivaltaiselle viranomaiselle;

                  b)

                  elintarvikkeisiin, terveydenhuoltoon, lääkinnällisiin laitteisiin tai maatalouden tai humanitaarisiin tarkoituksiin liittyviä maksutapahtumia koskevat yli 1 000 000 euron suuruiset siirrot sekä yli 400 000 euron suuruisiin henkilökohtaisiin rahalähetyksiin liittyvät siirrot edellyttävät asianomaisen jäsenvaltion toimivaltaisen viranomaisen ennakkolupaa. Asianomaisen jäsenvaltion on ilmoitettava kaikista myönnetyistä luvista muille jäsenvaltioille;

                  c)

                  kaikki muut yli 100 000 euron suuruiset siirrot edellyttävät asianomaisen jäsenvaltion toimivaltaisen viranomaisen ennakkolupaa. Asianomaisen jäsenvaltion on ilmoitettava kaikista myönnetyistä luvista muille jäsenvaltioille."

            6.   Korvataan 10 artiklan 4 kohdan b ja c alakohta seuraavilla alakohdilla 20 päivään heinäkuuta 2014 saakka:

                  "b)

                  kaikki muut alle 400 000 euron siirrot suoritetaan ilman ennakkolupaa. Jos siirto on yli 10 000 euroa, siitä on ilmoitettava asianomaisen jäsenvaltion toimivaltaiselle viranomaiselle;

                  c)

                  kaikki muut yli 400 000 euron siirrot edellyttävät asianomaisen jäsenvaltion toimivaltaisen viranomaisen ennakkolupaa. Lupa katsotaan myönnetyksi neljän viikon kuluessa, ellei asianomaisen jäsenvaltion toimivaltainen viranomainen ole esittänyt vastustustaan mainitussa määräajassa. Asianomaisen jäsenvaltion on ilmoitettava kaikista evätyistä luvista muille jäsenvaltioille."

            7.   Keskeytetään 18 b artiklassa säädettyjen kieltojen soveltaminen 20 päivään heinäkuuta 2014 saakka.
      8.   Keskeytetään 20 artiklan 1 kohdan b ja c alakohdassa sekä 20 artiklan 2 kohdassa öljyministeriölle säädettyjen ja liitteessä II lueteltujen kieltojen soveltaminen 20 päivään heinäkuuta 2014 saakka siltä osin kuin se on tarpeen iranilaisten petrokemian tuotteiden tuontia tai ostoa koskevien sopimusten panemiseksi täytäntöön 20 päivään heinäkuuta 2014 saakka."

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 20 päivänä tammikuuta 2014.

            Neuvoston puolesta

            Puheenjohtaja

         C. ASHTON

      (1)  EUVL L 195, 27.7.2010, s. 39.


title: Neuvoston päätös 2009/293/YUTP, tehty 26 päivänä helmikuuta 2009 , Euroopan unionin ja Kenian välillä niistä edellytyksistä ja menettelyistä käytävästä kirjeenvaihdosta, jotka koskevat merirosvouksesta epäiltyjen, Euroopan unionin johtamien merivoimien (EUNAVFOR) säilöön ottamien henkilöiden ja EUNAVFORin takavarikoiman omaisuuden siirtoa EUNAVFORilta Kenian huostaan sekä näiden henkilöiden kohtelua siirron jälkeen

text:
               25.3.2009

               FI

               Euroopan unionin virallinen lehti

               L 79/47

         NEUVOSTON PÄÄTÖS 2009/293/YUTP,
   tehty 26 päivänä helmikuuta 2009,
   Euroopan unionin ja Kenian välillä niistä edellytyksistä ja menettelyistä käytävästä kirjeenvaihdosta, jotka koskevat merirosvouksesta epäiltyjen, Euroopan unionin johtamien merivoimien (EUNAVFOR) säilöön ottamien henkilöiden ja EUNAVFORin takavarikoiman omaisuuden siirtoa EUNAVFORilta Kenian huostaan sekä näiden henkilöiden kohtelua siirron jälkeen
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Yhdistyneiden Kansakuntien (YK) turvallisuusneuvosto hyväksyi 2 päivänä kesäkuuta 2008 päätöslauselman 1816 (2008), jossa se kehotti kaikkia valtioita toimimaan yhteistyössä Somalian rannikolla merirosvoukseen ja asellisiin ryöstöihin syyllistyneitä henkilöitä koskevan tuomiovallan määrittelyssä sekä näiden henkilöiden tutkinnassa ja syytteeseen panossa. Nämä määräykset vahvistettiin uudelleen 2 päivänä joulukuuta 2008 hyväksytyllä YK:n turvallisuusneuvoston päätöslauselmalla 1846 (2008).

               (2)

               Neuvosto hyväksyi 10 päivänä marraskuuta 2008 yhteisen toiminnan 2008/851/YUTP Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (1) (”Atalanta”-operaatio).

               (3)

               Yhteisen toiminnan 2008/851/YUTP mukaan syytteeseen panoa varten kiinni ja säilöön otetut henkilöt, jotka ovat syyllistyneet tai joiden epäillään syyllistyneen merirosvoukseen tai aseellisiin ryöstöihin, sekä näiden tekojen toteuttamiseen käytetty omaisuus voidaan siirtää kolmanteen valtioon, joka haluaa käyttää lainkäyttövaltaansa kyseessä oleviin henkilöihin ja omaisuuteen nähden, jos siirron ehdoista on sovittu tämän kolmannen valtion kanssa sovellettavan kansainvälisen oikeuden mukaisesti, mukaan lukien ihmisoikeuksia koskeva kansainvälinen oikeus, erityisesti sen takaamiseksi, että kehenkään ei kohdisteta kuolemanrangaistusta, kidutusta tai muuta julmaa, epäinhimillistä tai halventavaa kohtelua.

               (4)

               Perustamissopimuksen 24 artiklan mukaisesti puheenjohtajavaltio on korkeana edustajana toimivan pääsihteerin avustuksella neuvotellut Euroopan unionin ja Kenian hallituksen välisen kirjeenvaihdon niistä edellytyksistä ja menettelyistä, jotka koskevat merirosvouksesta epäiltyjen, Euroopan unionin johtamien merivoimien (EUNAVFOR) säilöön ottamien henkilöiden ja EUNAVFORin takavarikoiman omaisuuden siirtoa EUNAVFORilta Kenian huostaan sekä näiden henkilöiden kohtelua siirron jälkeen.

               (5)

               Kirjeenvaihto olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Kenian hallituksen välillä niistä edellytyksistä ja menettelyistä käytävä kirjeenvaihto, jotka koskevat merirosvouksesta epäiltyjen, Euroopan unionin johtamien merivoimien (EUNAVFOR) säilöön ottamien henkilöiden ja EUNAVFORin takavarikoiman omaisuuden siirtoa EUNAVFORilta Kenian huostaan sekä näiden henkilöiden kohtelua siirron jälkeen.
   Kirjeenvaihdon teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa asianomainen kirje Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 26 päivänä helmikuuta 2009.

            Neuvoston puolesta

            Puheenjohtaja

         I. LANGER

      (1)  EUVL L 301, 12.11.2008, s. 33.
    ---documentbreak---

               25.3.2009

               FI

               Euroopan unionin virallinen lehti

               L 79/49

         KÄÄNNÖS
   Euroopan unionin ja Kenian välinen kirjeenvaihto niistä edellytyksistä ja menettelyistä, jotka koskevat merirosvouksesta epäiltyjen, Euroopan unionin johtamien merivoimien (EUNAVFOR) säilöön ottamien henkilöiden ja EUNAVFORin takavarikoiman omaisuuden siirtoa EUNAVFORilta Kenian huostaan sekä näiden henkilöiden kohtelua siirron jälkeen
   Nairobissa 6 päivänä maaliskuuta 2009, 10.15,
   Arvoisa Herra,
   Viitaten 14 päivänä marraskuuta 2008 päivättyyn kirjeeseeni ja 5 päivänä joulukuuta 2008 päivättyyn kirjeeseenne minulla on kunnia vahvistaa, että Euroopan unioni aikoo tehdä Kenian hallituksen kanssa kirjeenvaihdon niiden edellytysten ja menettelyjen määrittelemiseksi, jotka koskevat aavalla merellä tapahtuneesta merirosvouksesta epäiltyjen, Euroopan unionin johtamien merivoimien (EUNAVFOR) säilöön ottamien henkilöiden ja EUNAVFORin takavarikoiman omaisuuden siirtoa EUNAVFORilta Kenian huostaan sekä näiden henkilöiden kohtelua siirron jälkeen.
   Tämä kirjeenvaihto käydään Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä 10 päivänä marraskuuta 2008 hyväksytyn Euroopan unionin neuvoston yhteisen toiminnan 2008/851/YUTP (”Atalanta”-operaatio) puitteissa.
   Tämä kirjeenvaihto ei myöskään vaikuta osallistujien oikeuksiin ja velvollisuuksiin, jotka johtuvat kansainvälisten tuomioistuimien perustamista koskevista kansainvälisistä sopimuksista ja muista välineistä ja asiaa koskevasta kansallisesta lainsäädännöstä, ja se käydään noudattaen täysin

               —

               Yhdistyneiden Kansakuntien turvallisuusneuvoston päätöslauselmia 1814 (2008), 1838 (2008), 1846 (2008), 1851 (2008) ja niiden jälkeen hyväksyttyjä päätöslauselmia,

               —

               Yhdistyneiden Kansakuntien vuoden 1982 merioikeusyleissopimusta ja erityisesti sen 100–107 artiklaa,

               —

               ihmisoikeuksia koskevaa kansainvälistä oikeutta, mukaan lukien vuonna 1966 tehtyä kansalaisoikeuksia ja poliittisia oikeuksia koskevaa kansainvälistä yleissopimusta ja vuonna 1984 tehtyä kidutuksen ja muun julman, epäinhimillisen tai halventavan kohtelun tai rangaistuksen vastaista yleissopimusta.

         Näin ollen minulla on kunnia ehdottaa tämän kirjeen liitteen mukaisesti sellaisia määräyksiä, joissa määritellään edellytykset ja menettelyt, jotka koskevat merirosvouksesta epäiltyjen, Euroopan unionin johtamien merivoimien (EUNAVFOR) säilöön ottamien henkilöiden ja EUNAVFORin takavarikoiman omaisuuden siirtoa EUNAVFORilta Kenian huostaan sekä näiden henkilöiden kohtelua siirron jälkeen.
   Olisin kiitollinen, jos voisitte vahvistaa hyväksyvänne nämä määräykset Kenian hallituksen puolesta.
   Tätä välinettä sovelletaan väliaikaisesti siitä päivästä, jona se allekirjoitetaan, ja se tulee voimaan, kun kumpikin osallistuja on saattanut päätökseen omat sisäiset menettelynsä. Tämä väline on edelleen voimassa kuusi kuukautta sen jälkeen, kun jompikumpi osallistuja on antanut toiselle allekirjoittajalle kirjallisen ilmoituksen päätöksestä päättää tämän välineen voimassaolo. Tätä välinettä voidaan muuttaa allekirjoittajien välisellä keskinäisellä järjestelyllä. Tämän välineen voimassaolon päättyminen ei vaikuta mihinkään sen soveltamisesta ennen sen päättymistä johtuviin oikeuksiin tai velvollisuuksiin, mukaan lukien siirrettyjen henkilöiden oikeudet niin kauan kuin he ovat Keniassa vapautensa menettäneinä tai syytteeseen asetettuina.
   Kun operaatio on saatettu päätökseen tämän kirjeen liitteen mukaisesti, jokainen Euroopan unionin neuvoston puheenjohtajana toimivan valtion nimeämä henkilö tai taho voi käyttää kaikkia tämän välineen mukaisia liitteessä määriteltyjä EUNAVFORin oikeuksia. Nimetty henkilö tai taho voi muun ohessa olla tämän valtion Keniaan akkreditoitu diplomaattinen edustaja tai konsulivirkamies. Operaation päättymisen jälkeen kaikki ilmoitukset, jotka oli tämän välineen mukaisesti määrä antaa EUNAVFORille, annetaan Euroopan unionin neuvoston puheenjohtajana toimivalle valtiolle.
   Vastaanottakaa, Arvoisa Herra, korkeimman kunnioitukseni vakuutus

         Euroopan unionin neuvoston puolesta

      LIITE
      MÄÄRÄYKSET EDELLYTYKSISTÄ, JOTKA KOSKEVAT EPÄILTYJEN MERIROSVOJEN JA TAKAVARIKOIDUN OMAISUUDEN SIIRTÄMISTÄ EUROOPAN UNIONIN JOHTAMILTA MERIVOIMILTA KENIAN TASAVALLAN HUOSTAAN
      1.   Määritelmät
      Tässä kirjeenvaihdossa tarkoitetaan

                  a)

                  ’Euroopan unionin johtamilla merivoimilla (EUNAVFOR)’ Euroopan unionin ”Atalanta” -operaatioon osallistuvia Euroopan unionin sotilasesikuntia ja kansallisia joukko-osastoja, niiden aluksia, ilma-aluksia ja omaisuutta;

                  b)

                  ’operaatiolla’ Euroopan unionin neuvoston yhteisellä kannalla 2008/851/YUTP perustetun sotilasoperaation ja/tai sen jatkona toteutettavien operaatioiden valmistelua, perustamista, toteuttamista ja tukemista;

                  c)

                  ’EU:n operaation komentajalla’ operaation komentajaa;

                  d)

                  ’EU:n joukkojen komentajalla’ Euroopan unionin komentajaa operaatioalueella, joka on määritelty Euroopan unionin neuvoston yhteisen toiminnan 2008/851/YUTP 1 artiklan 2 kohdassa;

                  e)

                  ’kansallisilla joukko-osastoilla’ Euroopan unionin jäsenvaltioille tai muille operaatioon osallistuville valtioille kuuluvia yksiköitä ja aluksia;

                  f)

                  ’lähettäjävaltiolla’ valtiota, joka asettaa kansallisen joukko-osaston EUNAVFORin käyttöön;

                  g)

                  ’merirosvouksella’ merirosvousta sellaisena kuin se on määritelty Yhdistyneiden Kansakuntien merioikeusyleissopimuksen (UNCLOS) 101 artiklassa;

                  h)

                  ’siirretyllä henkilöllä’ EUNAVFORin tämän kirjeenvaihdon perusteella Keniaan siirtämää henkilöä, jonka epäillään aikovan syyllistyä, syyllistyvän tai syyllistyneen merirosvoukseen.

            2.   Yleiset periaatteet

                  a)

                  Kenia hyväksyy EUNAVFORin pyynnöstä EUNAVFORin merirosvouksen yhteydessä säilöön ottamien henkilöiden ja EUNAVFORin tässä yhteydessä takavarikoiman omaisuuden siirtämisen huostaansa ja toimittaa nämä henkilöt ja omaisuuden toimivaltaisille viranomaisilleen tutkinta- ja syytetoimia varten.

                  b)

                  Tämän kirjeenvaihdon nojalla toimiessaan EUNAVFOR luovuttaa henkilöt tai omaisuuden ainoastaan Kenian toimivaltaisille lainvalvontaviranomaisille.

                  c)

                  Allekirjoittajat vahvistavat, että ne kohtelevat tämän kirjeenvaihdon nojalla siirrettyjä henkilöitä sekä ennen siirtoa että sen jälkeen ihmisarvoa kunnioittaen ja kansainvälisten ihmisoikeusvelvoitteiden mukaisesti, mihin kuuluvat kidutuksen ja muun julman, epäinhimillisen tai halventavan kohtelun tai rangaistuksen kielto sekä mielivaltaisen vangitsemisen ja pidättämisen kielto, sekä noudattaen oikeudenmukaista oikeudenkäyntiä koskevaa vaatimusta.

            3.   Siirrettyjen henkilöiden kohtelu, syytetoimet ja oikeudenkäynti

                  a)

                  Siirrettyä henkilöä on kohdeltava ihmisarvoa kunnioittaen eikä häntä saa saattaa kidutuksen tai julman, epäinhimillisen tai halventavan kohtelun tai rangaistuksen kohteeksi, hänelle on taattava asianmukainen majoitus ja ravinto sekä sairaanhoito ja hänellä on oltava mahdollisuus uskonnon harjoittamiseen.

                  b)

                  Siirretty henkilö on välittömästi saatettava tuomarin tai muun sellaisen viranomaisen tutkittavaksi, jolla lain mukaan on oikeus käyttää tuomiovaltaa ja joka päättää viipymättä henkilön pidättämisen laillisuudesta ja määrää hänen vapauttamisestaan, jos pidättäminen ei ole laillinen.

                  c)

                  Siirretyllä henkilöllä on oikeus oikeudenkäyntiin kohtuullisessa ajassa tai oikeus tulla vapautetuksi.

                  d)

                  Siirretyllä henkilöllä on oikeus siihen, että häneen kohdistetun, rikosta koskevan syytteen ratkaisee kohtuullisen ajan kuluessa oikeudenmukaisessa ja julkisessa oikeudenkäynnissä laillisesti perustettu toimivaltainen, riippumaton ja puolueeton tuomioistuin.

                  e)

                  Rikoksesta syytettyä siirrettyä henkilöä on pidettävä syyttömänä, kunnes hänen syyllisyytensä on laillisesti näytetty toteen.

                  f)

                  Siirretyllä henkilöllä on tutkittaessa häneen kohdistettua, rikosta koskevaa syytettä oikeus täysin yhdenvertaisena seuraaviin vähimmäistakeisiin:

                              1)

                              oikeus saada viipymättä yksityiskohtainen tieto häntä vastaan nostetun syytteen sisällöstä ja perusteista hänen ymmärtämällään kielellä;

                              2)

                              oikeus saada riittävästi aikaa ja edellytykset valmistella puolustustaan ja olla yhteydessä valitsemaansa oikeudenkäyntiavustajaan;

                              3)

                              oikeus oikeudenkäyntiin ilman aiheetonta viivytystä;

                              4)

                              oikeus olla läsnä oikeudenkäynnissä ja puolustautua itse tai valitsemansa oikeudenkäyntiavustajan välityksellä; jos hänellä ei ole oikeudenkäyntiavustajaa, oikeus saada tietää tästä oikeudesta; sekä oikeus saada jokaisessa asiassa, jossa oikeudenmukaisuus sitä vaatii, itselleen oikeudenkäyntiavustaja korvauksetta, jos hänellä ei ole riittävästi varoja maksaa siitä;

                              5)

                              oikeus tarkastella tai tarkasteluttaa kaikkia häntä vastaan esitettyjä todisteita, pidätyksen suorittaneiden todistajien kirjalliset valaehtoiset todistukset mukaan luettuina, ja oikeus saada puolestaan esiintyvät todistajat kutsutuiksi ja kuulustelluiksi samoin edellytyksin kuin häntä vastaan todistamaan kutsutut todistajat;

                              6)

                              oikeus saada maksutta tulkin apua, jos hän ei ymmärrä tai puhu tuomioistuimessa käytettyä kieltä;

                              7)

                              oikeus olla joutumatta pakotetuksi todistamaan itseään vastaan tai tunnustamaan syyllisyytensä.

                  g)

                  Rikoksesta tuomitulla siirretyllä henkilöllä on oikeus saada syyllisyyskysymys tai tuomittu rangaistus tutkittavaksi tai muutoksenhakuun ylemmässä tuomioistuimessa Kenian lainsäädännön mukaisesti.

                  h)

                  Kenia ei siirrä ketään huostaansa siirrettyä henkilöä mihinkään muuhun valtioon tutkintaa tai syytetoimia varten ilman EUNAVFORin ennakolta antamaa kirjallista suostumusta.

            4.   Kuolemanrangaistus
      Siirretty henkilö ei joudu kärsimään kuolemanrangaistusta. Kenia toteuttaa sovellettavan lainsäädännön mukaisesti toimenpiteitä sen varmistamiseksi, että mahdollinen kuolemanrangaistus muutetaan vapausrangaistukseksi.
      5.   Aineisto ja tiedoksiannot

                  a)

                  Jokaisesta siirrosta laaditaan asianmukainen asiakirja, jonka EUNAVFORin edustaja ja Kenian toimivaltaisen lainvalvontaviranomaisen edustaja allekirjoittavat.

                  b)

                  EUNAVFOR toimittaa Kenialle pidätykseen liittyvän aineiston jokaisen siirretyn henkilön osalta. Aineistoon sisältyvät mahdollisuuksien mukaan tiedot siirrettävän henkilön fyysisestä tilasta pidätettynä olon aikana, Kenian viranomaisille siirron ajankohta, syy henkilön pidättämiseen, pidätyksen alkamisen paikka ja ajankohta sekä mahdolliset pidätykseen liittyvät päätökset.

                  c)

                  Kenia vastaa siitä, että se pitää asianmukaisesti kirjaa kaikista siirretyistä henkilöistä, mihin kuuluvat vähintään takavarikoidun omaisuuden, henkilön fyysisen tilan, paikkojen, joissa hän on ollut pidätettynä, mahdollisten häntä vastaan nostettujen syytteiden sekä häneen kohdistuneiden syytetointen ja oikeudenkäynnin aikana tehtyjen merkittävien päätösten kirjaaminen.

                  d)

                  Euroopan unionin ja EUNAVFORin edustajilla on Kenian ulkoasiainministeriölle osoitettavasta kirjallisesta pyynnöstä oikeus tutustua kirjattuun aineistoon.

                  e)

                  Kenia ilmoittaa lisäksi EUNAVFORille paikan, jossa tämän kirjeenvaihdon nojalla siirretty henkilö on pidätettynä, hänen fyysisen tilansa heikkenemisestä ja väitteistä, jotka koskevat oletettua epäasianmukaista kohtelua. Euroopan unionin ja EUNAVFORin edustajilla on oikeus päästä tapaamaan ja kuulustella tämän kirjeenvaihdon nojalla siirrettyjä henkilöitä näiden pidätettyinä olon aikana.

                  f)

                  Kansalliset ja kansainväliset humanitaariset järjestöt saavat pyynnöstään käydä tapaamassa tämän kirjeenvaihdon nojalla siirrettyjä henkilöitä.

                  g)

                  Sen varmistamiseksi, että EUNAVFOR pystyy antamaan Kenialle oikeaan aikaan apua EUNAVFORin todistajien läsnäolon ja asiaan liittyvien todisteiden toimittamisen osalta, Kenia ilmoittaa EUNAVFORille aikomuksestaan aloittaa rikosoikeudenkäynti siirrettyä henkilöä vastaan sekä todisteiden toimittamiselle ja todistajien kuulemisen aikataulun.

            6.   EUNAVFORin antama apu

                  a)

                  EUNAVFOR antaa käytettävissä olevien keinojensa ja voimavarojensa puitteissa Kenialle apua siirrettyjen henkilöiden tutkinnassa ja syytetoimissa.

                  b)

                  Erityisesti EUNAVFOR

                              1)

                              luovuttaa tämän kirjeenvaihdon 5 kohdan b alakohdan mukaisesti laaditun pidätystä koskevan aineiston;

                              2)

                              käsittelee mahdollisia todisteita Kenian toimivaltaisten viranomaisten vaatimusten mukaisesti 9 kohdassa kuvatuissa täytäntöönpanojärjestelyissä sovitulla tavalla;

                              3)

                              pyrkii toimittamaan tämän kirjeenvaihdon nojalla tehtyihin henkilöiden siirtoihin liittyviin tapahtumiin osallistuneen EUNAVFORin henkilöstön todistajanlausunnot tai kirjalliset valaehtoiset todistukset;

                              4)

                              luovuttaa kaiken EUNAVFORin hallussa olevan asiaan liittyvän takavarikoidun omaisuuden.

            7.   Suhde siirrettyjen henkilöiden muihin oikeuksiin
      Tämän kirjeenvaihdon tarkoituksena ei ole poiketa oikeuksista, joita siirretyllä henkilöllä saattaa olla voimassa olevan kansallisen tai kansainvälisen lainsäädännön nojalla, eikä sitä ole tulkittava tällä tavoin.
      8.   Yhteydenpito ja riidat

                  a)

                  Kenian ja Euroopan unionin toimivaltaiset viranomaiset käsittelevät yhdessä kaikki näiden määräysten soveltamiseen liittyvät kysymykset.

                  b)

                  Jollei ratkaisuun päästä aikaisemmassa vaiheessa, kaikki näiden määräysten tulkintaa tai soveltamista koskevat riidat ratkaistaan Kenian ja Euroopan unionin edustajien kesken yksinomaan diplomaattisin keinoin.

            9.   Täytäntöönpanojärjestelyt

                  a)

                  Tämän sopimuksen soveltamisen edellyttämistä operatiivisista, hallinnollisista ja teknisistä asioista voidaan laatia täytäntöönpanojärjestelyjä, jotka toisaalta Kenian toimivaltaiset viranomaiset ja toisaalta Euroopan unionin toimivaltaiset viranomaiset sekä lähettäjävaltiot hyväksyvät.

                  b)

                  Täytäntöönpanojärjestelyihin voivat kuulua muun muassa seuraavat:

                              1)

                              niiden Kenian toimivaltaisten lainvalvontaviranomaisten nimeäminen, joille EUNAVFOR voi siirtää henkilöitä,

                              2)

                              tilat, joissa siirretyt henkilöt ovat pidätettyinä,

                              3)

                              asiakirjojen käsittely, mukaan lukien todisteiden keruuseen liittyvät asiakirjat, jotka luovutetaan Kenian toimivaltaisille lainvalvontaviranomaisille henkilön siirron yhteydessä,

                              4)

                              yhteyspisteet ilmoitusten tekoa varten,

                              5)

                              siirroissa käytettävät lomakkeet,

                              6)

                              teknisen avun, asiantuntemuksen, koulutuksen ja muun avun antaminen Kenian pyynnöstä tämän kirjeenvaihdon tavoitteiden saavuttamiseksi.

   Nairobissa 6 päivänä maaliskuuta 2009, 10.15,
   Arvoisa Herra,
   Minulla on kunnia ilmoittaa vastaanottaneeni 6 päivänä maaliskuuta 2009 päivätyn niitä edellytyksiä ja menettelyjä koskevan kirjeenne, joita sovelletaan aavalla merellä tapahtuneesta merirosvouksesta epäiltyjen, Euroopan unionin johtamien merivoimien (EUNAVFOR) pidättämien henkilöiden ja EUNAVFORin takavarikoiman omaisuuden siirtoon EUNAVFORilta Kenian huostaan sekä näiden henkilöiden kohteluun siirron jälkeen, sekä sen liitteen, jotka kuuluvat seuraavasti:
   ”Viitaten 14 päivänä marraskuuta 2008 päivättyyn kirjeeseeni ja 5 päivänä joulukuuta 2008 päivättyyn kirjeeseenne minulla on kunnia vahvistaa, että Euroopan unioni aikoo tehdä Kenian hallituksen kanssa kirjeenvaihdon niiden edellytysten ja menettelyjen määrittelemiseksi, jotka koskevat aavalla merellä tapahtuneesta merirosvouksesta epäiltyjen, Euroopan unionin johtamien merivoimien (EUNAVFOR) säilöön ottamien henkilöiden ja EUNAVFORin takavarikoiman omaisuuden siirtoa EUNAVFORilta Kenian huostaan sekä näiden henkilöiden kohtelua siirron jälkeen.
   Tämä kirjeenvaihto käydään Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä 10 päivänä marraskuuta 2008 hyväksytyn Euroopan unionin neuvoston yhteisen toiminnan 2008/851/YUTP (’Atalanta’-operaatio) puitteissa.
   Tämä kirjeenvaihto ei myöskään vaikuta osallistujien oikeuksiin ja velvollisuuksiin, jotka johtuvat kansainvälisten tuomioistuimien perustamista koskevista kansainvälisistä sopimuksista ja muista välineistä ja asiaa koskevasta kansallisesta lainsäädännöstä, ja se käydään noudattaen täysin

               —

               Yhdistyneiden Kansakuntien turvallisuusneuvoston päätöslauselmia 1814 (2008), 1838 (2008), 1846 (2008), 1851 (2008) ja niiden jälkeen hyväksyttyjä päätöslauselmia,

               —

               Yhdistyneiden Kansakuntien vuoden 1982 merioikeusyleissopimusta ja erityisesti sen 100–107 artiklaa,

               —

               ihmisoikeuksia koskevaa kansainvälistä oikeutta, mukaan lukien vuonna 1966 tehtyä kansalaisoikeuksia ja poliittisia oikeuksia koskevaa kansainvälistä yleissopimusta ja vuonna 1984 tehtyä kidutuksen ja muun julman, epäinhimillisen tai halventavan kohtelun tai rangaistuksen vastaista yleissopimusta.

         Näin ollen minulla on kunnia ehdottaa tämän kirjeen liitteen mukaisesti sellaisia määräyksiä, joissa määritellään edellytykset ja menettelyt, jotka koskevat merirosvouksesta epäiltyjen, Euroopan unionin johtamien merivoimien (EUNAVFOR) säilöön ottamien henkilöiden ja EUNAVFORin takavarikoiman omaisuuden siirtoa EUNAVFORilta Kenian huostaan sekä näiden henkilöiden kohtelua siirron jälkeen.
   Olisin kiitollinen, jos voisitte vahvistaa hyväksyvänne nämä määräykset Kenian hallituksen puolesta.
   Tätä välinettä sovelletaan väliaikaisesti siitä päivästä, jona se allekirjoitetaan, ja se tulee voimaan, kun kumpikin osallistuja on saattanut päätökseen omat sisäiset menettelynsä. Tämä väline on edelleen voimassa kuusi kuukautta sen jälkeen, kun jompikumpi osallistuja on antanut toiselle allekirjoittajalle kirjallisen ilmoituksen päätöksestä päättää tämän välineen voimassaolo. Tätä välinettä voidaan muuttaa allekirjoittajien välisellä keskinäisellä järjestelyllä. Tämän välineen voimassaolon päättyminen ei vaikuta mihinkään sen soveltamisesta ennen sen päättymistä johtuviin oikeuksiin tai velvollisuuksiin, mukaan lukien siirrettyjen henkilöiden oikeudet niin kauan kuin he ovat Keniassa vapautensa menettäneinä tai syytteeseen asetettuina.
   Kun operaatio on saatettu päätökseen tämän kirjeen liitteen mukaisesti, jokainen Euroopan unionin neuvoston puheenjohtajana toimivan valtion nimeämä henkilö tai taho voi käyttää kaikkia tämän välineen mukaisia liitteessä määriteltyjä EUNAVFORin oikeuksia. Nimetty henkilö tai taho voi muun ohessa olla tämän valtion Keniaan akkreditoitu diplomaattinen edustaja tai konsulivirkamies. Operaation päättymisen jälkeen kaikki ilmoitukset, jotka oli tämän välineen mukaisesti määrä antaa EUNAVFORille, annetaan Euroopan unionin neuvoston puheenjohtajana toimivalle valtiolle.

      LIITE
      MÄÄRÄYKSET EDELLYTYKSISTÄ, JOTKA KOSKEVAT EPÄILTYJEN MERIROSVOJEN JA TAKAVARIKOIDUN OMAISUUDEN SIIRTÄMISTÄ EUROOPAN UNIONIN JOHTAMILTA MERIVOIMILTA KENIAN TASAVALLAN HUOSTAAN
      1.   Määritelmät
      Tässä kirjeenvaihdossa tarkoitetaan

                  a)

                  ’Euroopan unionin johtamilla merivoimilla (EUNAVFOR)’ Euroopan unionin ’Atalanta’-operaatioon osallistuvia Euroopan unionin sotilasesikuntia ja kansallisia joukko-osastoja, niiden aluksia, ilma-aluksia ja omaisuutta;

                  b)

                  ’operaatiolla’ Euroopan unionin neuvoston yhteisellä kannalla 2008/851/YUTP perustetun sotilasoperaation ja/tai sen jatkona toteutettavien operaatioiden valmistelua, perustamista, toteuttamista ja tukemista;

                  c)

                  ’EU:n operaation komentajalla’ operaation komentajaa;

                  d)

                  ’EU:n joukkojen komentajalla’ Euroopan unionin komentajaa operaatioalueella, joka on määritelty Euroopan unionin neuvoston yhteisen toiminnan 2008/851/YUTP 1 artiklan 2 kohdassa;

                  e)

                  ’kansallisilla joukko-osastoilla’ Euroopan unionin jäsenvaltioille tai muille operaatioon osallistuville valtioille kuuluvia yksiköitä ja aluksia;

                  f)

                  ’lähettäjävaltiolla’ valtiota, joka asettaa kansallisen joukko-osaston EUNAVFORin käyttöön;

                  g)

                  ’merirosvouksella’ merirosvousta sellaisena kuin se on määritelty Yhdistyneiden Kansakuntien merioikeusyleissopimuksen (UNCLOS) 101 artiklassa;

                  h)

                  ’siirretyllä henkilöllä’ EUNAVFORin tämän kirjeenvaihdon perusteella Keniaan siirtämää henkilöä, jonka epäillään aikovan syyllistyä, syyllistyvän tai syyllistyneen merirosvoukseen.

            2.   Yleiset periaatteet

                  a)

                  Kenia hyväksyy EUNAVFORin pyynnöstä EUNAVFORin merirosvouksen yhteydessä säilöön ottamien henkilöiden ja EUNAVFORin tässä yhteydessä takavarikoiman omaisuuden siirtämisen huostaansa ja toimittaa nämä henkilöt ja omaisuuden toimivaltaisille viranomaisilleen tutkinta- ja syytetoimia varten.

                  b)

                  Tämän kirjeenvaihdon nojalla toimiessaan EUNAVFOR luovuttaa henkilöt tai omaisuuden ainoastaan Kenian toimivaltaisille lainvalvontaviranomaisille.

                  c)

                  Allekirjoittajat vahvistavat, että ne kohtelevat tämän kirjeenvaihdon nojalla siirrettyjä henkilöitä sekä ennen siirtoa että sen jälkeen ihmisarvoa kunnioittaen ja kansainvälisten ihmisoikeusvelvoitteiden mukaisesti, mihin kuuluvat kidutuksen ja muun julman, epäinhimillisen tai halventavan kohtelun tai rangaistuksen kielto sekä mielivaltaisen vangitsemisen ja pidättämisen kielto, sekä noudattaen oikeudenmukaista oikeudenkäyntiä koskevaa vaatimusta.

            3.   Siirrettyjen henkilöiden kohtelu, syytetoimet ja oikeudenkäynti

                  a)

                  Siirrettyä henkilöä on kohdeltava ihmisarvoa kunnioittaen eikä häntä saa saattaa kidutuksen tai julman, epäinhimillisen tai halventavan kohtelun tai rangaistuksen kohteeksi, hänelle on taattava asianmukainen majoitus ja ravinto sekä sairaanhoito ja hänellä on oltava mahdollisuus uskonnon harjoittamiseen.

                  b)

                  Siirretty henkilö on välittömästi saatettava tuomarin tai muun sellaisen viranomaisen tutkittavaksi, jolla lain mukaan on oikeus käyttää tuomiovaltaa ja joka päättää viipymättä henkilön pidättämisen laillisuudesta ja määrää hänen vapauttamisestaan, jos pidättäminen ei ole laillinen.

                  c)

                  Siirretyllä henkilöllä on oikeus oikeudenkäyntiin kohtuullisessa ajassa tai oikeus tulla vapautetuksi.

                  d)

                  Siirretyllä henkilöllä on oikeus siihen, että häneen kohdistetun, rikosta koskevan syytteen ratkaisee kohtuullisen ajan kuluessa oikeudenmukaisessa ja julkisessa oikeudenkäynnissä laillisesti perustettu toimivaltainen, riippumaton ja puolueeton tuomioistuin.

                  e)

                  Rikoksesta syytettyä siirrettyä henkilöä on pidettävä syyttömänä, kunnes hänen syyllisyytensä on laillisesti näytetty toteen.

                  f)

                  Siirretyllä henkilöllä on tutkittaessa häneen kohdistettua, rikosta koskevaa syytettä oikeus täysin yhdenvertaisena seuraaviin vähimmäistakeisiin:

                              1)

                              oikeus saada viipymättä yksityiskohdittainen tieto häntä vastaan nostetun syytteen sisällöstä ja perusteista hänen ymmärtämällään kielellä;

                              2)

                              oikeus saada riittävästi aikaa ja edellytykset valmistella puolustustaan ja olla yhteydessä valitsemaansa oikeudenkäyntiavustajaan;

                              3)

                              oikeus oikeudenkäyntiin ilman aiheetonta viivytystä;

                              4)

                              oikeus olla läsnä oikeudenkäynnissä ja puolustautua itse tai valitsemansa oikeudenkäyntiavustajan välityksellä; jos hänellä ei ole oikeudenkäyntiavustajaa, oikeus saada tietää tästä oikeudesta; sekä oikeus saada jokaisessa asiassa, jossa oikeudenmukaisuus sitä vaatii, itselleen oikeudenkäyntiavustaja korvauksetta, jos hänellä ei ole riittävästi varoja maksaa siitä;

                              5)

                              oikeus tarkastella tai tarkasteluttaa kaikkia häntä vastaan esitettyjä todisteita, pidätyksen suorittaneiden todistajien kirjalliset valaehtoiset todistukset mukaan luettuina, ja oikeus saada puolestaan esiintyvät todistajat kutsutuiksi ja kuulustelluiksi samoin edellytyksin kuin häntä vastaan todistamaan kutsutut todistajat;

                              6)

                              oikeus saada maksutta tulkin apua, jos hän ei ymmärrä tai puhu tuomioistuimessa käytettyä kieltä;

                              7)

                              oikeus olla joutumatta pakotetuksi todistamaan itseään vastaan tai tunnustamaan syyllisyytensä.

                  g)

                  Rikoksesta tuomitulla siirretyllä henkilöllä on oikeus saada syyllisyyskysymys tai tuomittu rangaistus tutkittavaksi tai muutoksenhakuun ylemmässä tuomioistuimessa Kenian lainsäädännön mukaisesti.

                  h)

                  Kenia ei siirrä ketään huostaansa siirrettyä henkilöä mihinkään muuhun valtioon tutkintaa tai syytetoimia varten ilman EUNAVFORin ennakolta antamaa kirjallista suostumusta.

            4.   Kuolemanrangaistus
      Siirretty henkilö ei joudu kärsimään kuolemanrangaistusta. Kenia toteuttaa sovellettavan lainsäädännön mukaisesti toimenpiteitä sen varmistamiseksi, että mahdollinen kuolemanrangaistus muutetaan vapausrangaistukseksi.
      5.   Aineisto ja tiedoksiannot

                  a)

                  Jokaisesta siirrosta laaditaan asianmukainen asiakirja, jonka EUNAVFORin edustaja ja Kenian toimivaltaisen lainvalvontaviranomaisen edustaja allekirjoittavat.

                  b)

                  EUNAVFOR toimittaa Kenialle pidätykseen liittyvän aineiston jokaisen siirretyn henkilön osalta. Aineistoon sisältyvät mahdollisuuksien mukaan tiedot siirrettävän henkilön fyysisestä tilasta pidätettynä olon aikana, Kenian viranomaisille siirron ajankohta, syy henkilön pidättämiseen, pidätyksen alkamisen paikka ja ajankohta sekä mahdolliset pidätykseen liittyvät päätökset.

                  c)

                  Kenia vastaa siitä, että se pitää asianmukaisesti kirjaa kaikista siirretyistä henkilöistä, mihin kuuluvat vähintään takavarikoidun omaisuuden, henkilön fyysisen tilan, paikkojen, joissa hän on ollut pidätettynä, mahdollisten häntä vastaan nostettujen syytteiden sekä häneen kohdistuneiden syytetointen ja oikeudenkäynnin aikana tehtyjen merkittävien päätösten kirjaaminen.

                  d)

                  Euroopan unionin ja EUNAVFORin edustajilla on Kenian ulkoasiainministeriölle osoitettavasta kirjallisesta pyynnöstä oikeus tutustua kirjattuun aineistoon.

                  e)

                  Kenia ilmoittaa lisäksi EUNAVFORille paikan, jossa tämän kirjeenvaihdon nojalla siirretty henkilö on pidätettynä, hänen fyysisen tilansa heikkenemisestä ja väitteistä, jotka koskevat oletettua epäasianmukaista kohtelua. Euroopan unionin ja EUNAVFORin edustajilla on oikeus päästä tapaamaan ja kuulustella tämän kirjeenvaihdon nojalla siirrettyjä henkilöitä näiden pidätettyinä olon aikana.

                  f)

                  Kansalliset ja kansainväliset humanitaariset järjestöt saavat pyynnöstään käydä tapaamassa tämän kirjeenvaihdon nojalla siirrettyjä henkilöitä.

                  g)

                  Sen varmistamiseksi, että EUNAVFOR pystyy antamaan Kenialle oikeaan aikaan apua EUNAVFORin todistajien läsnäolon ja asiaan liittyvien todisteiden toimittamisen osalta, Kenia ilmoittaa EUNAVFORille aikomuksestaan aloittaa rikosoikeudenkäynti siirrettyä henkilöä vastaan sekä todisteiden toimittamiselle ja todistajien kuulemisen aikataulun.

            6.   EUNAVFORin antama apu

                  a)

                  EUNAVFOR antaa käytettävissä olevien keinojensa ja voimavarojensa puitteissa Kenialle apua siirrettyjen henkilöiden tutkinnassa ja syytetoimissa.

                  b)

                  Erityisesti EUNAVFOR

                              1)

                              luovuttaa tämän kirjeenvaihdon 5 kohdan b alakohdan mukaisesti laaditun pidätystä koskevan aineiston;

                              2)

                              käsittelee mahdollisia todisteita Kenian toimivaltaisten viranomaisten vaatimusten mukaisesti 9 kohdassa kuvatuissa täytäntöönpanojärjestelyissä sovitulla tavalla;

                              3)

                              pyrkii toimittamaan tämän kirjeenvaihdon nojalla tehtyihin henkilöiden siirtoihin liittyviin tapahtumiin osallistuneen EUNAVFORin henkilöstön todistajanlausunnot tai kirjalliset valaehtoiset todistukset;

                              4)

                              luovuttaa kaiken EUNAVFORin hallussa olevan asiaan liittyvän takavarikoidun omaisuuden.

            7.   Suhde siirrettyjen henkilöiden muihin oikeuksiin
      Tämän kirjeenvaihdon tarkoituksena ei ole poiketa oikeuksista, joita siirretyllä henkilöllä saattaa olla voimassa olevan kansallisen tai kansainvälisen lainsäädännön nojalla, eikä sitä ole tulkittava tällä tavoin.
      8.   Yhteydenpito ja riidat

                  a)

                  Kenian ja Euroopan unionin toimivaltaiset viranomaiset käsittelevät yhdessä kaikki näiden määräysten soveltamiseen liittyvät kysymykset.

                  b)

                  Jollei ratkaisuun päästä aikaisemmassa vaiheessa, kaikki näiden määräysten tulkintaa tai soveltamista koskevat riidat ratkaistaan Kenian ja Euroopan unionin edustajien kesken yksinomaan diplomaattisin keinoin.

            9.   Täytäntöönpanojärjestelyt

                  a)

                  Tämän sopimuksen soveltamisen edellyttämistä operatiivisista, hallinnollisista ja teknisistä asioista voidaan laatia täytäntöönpanojärjestelyjä, jotka toisaalta Kenian toimivaltaiset viranomaiset ja toisaalta Euroopan unionin toimivaltaiset viranomaiset sekä lähettäjävaltiot hyväksyvät.

                  b)

                  Täytäntöönpanojärjestelyihin voivat kuulua muun muassa seuraavat:

                              1)

                              niiden Kenian toimivaltaisten lainvalvontaviranomaisten nimeäminen, joille EUNAVFOR voi siirtää henkilöitä;

                              2)

                              tilat, joissa siirretyt henkilöt ovat pidätettyinä;

                              3)

                              asiakirjojen käsittely, mukaan lukien todisteiden keruuseen liittyvät asiakirjat, jotka luovutetaan Kenian toimivaltaisille lainvalvontaviranomaisille henkilön siirron yhteydessä;

                              4)

                              yhteyspisteet ilmoitusten tekoa varten;

                              5)

                              siirroissa käytettävät lomakkeet;

                              6)

                              teknisen avun, asiantuntemuksen, koulutuksen ja muun avun antaminen Kenian pyynnöstä tämän kirjeenvaihdon tavoitteiden saavuttamiseksi.

            ”Minulla on kunnia vahvistaa Kenian tasavallan puolesta, että kirjeenne sisältö ja sen liite ovat Kenian tasavallan hallituksen hyväksyttävissä. Kuten kirjeessänne on todettu, tämä väline tulee voimaan väliaikaisesti siitä päivästä, jona tämä kirje allekirjoitetaan, ja se tulee voimaan, kun kumpikin allekirjoittaja on saattanut päätökseen omat sisäiset menettelynsä.
   Vastaanottakaa, Arvoisa Herra, korkeimman kunnioitukseni vakuutus.

         Kenian tasavallan hallituksen puolesta


title: Neuvoston päätös, tehty 16 päivänä huhtikuuta 2007 , Euroopan elin- ja työolojen kehittämissäätiön johtokunnan varajäsenen nimittämisestä eroavan tilalle

text:
               3.5.2007

               FI

               Euroopan unionin virallinen lehti

               C 99/8

      NEUVOSTON PÄÄTÖS,
   tehty 16 päivänä huhtikuuta 2007,
   Euroopan elin- ja työolojen kehittämissäätiön johtokunnan varajäsenen nimittämisestä eroavan tilalle
   (2007/C 99/11)
   EUROOPAN UNIONIN NEUVOSTO, joka
   ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1) ja erityisesti sen 6 artiklan,
   sekä katsoo seuraavaa:

               (1)

               Neuvosto nimitti 13 päivänä joulukuuta 2004 tekemällään päätöksellä (2) Euroopan elin- ja työolojen kehittämissäätiön johtokunnan varsinaiset ja varajäsenet 18 päivänä lokakuuta 2007 päättyväksi toimikaudeksi.

               (2)

               Edellä mainitun säätiön johtokunnan työnantajajärjestöjen edustajien ryhmässä on vapautunut varajäsenen paikka Daiga ERMSONEn erottua.

               (3)

               Komissio on esittänyt vapautuneelle paikalle ehdokasta,

         ON PÄÄTTÄNYT SEURAAVAA:
   Ainoa artikla
   Nimitetään Kristīne DOLGIHA Euroopan elin- ja työolojen kehittämissäätiön johtokunnan varajäseneksi Daiga ERMSONEn tilalle jäljellä olevaksi toimikaudeksi eli 18 päivään lokakuuta 2007.

      Tehty Luxemburgissa 16 päivänä huhtikuuta 2007.

            Neuvoston puolesta

            Puheenjohtaja

         H. SEEHOFER

      (1)  EYVL L 139, 30.5.1975, s. 1. Asetus sellaisena kuin se on muutettuna asetuksella (EY) N:o 1111/2005, EUVL L 184, 15.7.2005, s. 1.

      (2)  EUVL C 317, 22.12.2004, s. 4.


Avis juridique important

|

31995D0215

95/215/EY: Neuvoston päätös, tehty 29 päivänä toukokuuta 1995, julkisia hankintoja koskevan sopimuksen tekemisestä Euroopan yhteisön ja Amerikan yhdysvaltojen välisenä kirjeenvaihtona

Virallinen lehti nro L 134 , 20/06/1995 s. 0025 - 0025

NEUVOSTON PÄÄTÖS,tehty 29 päivänä toukokuuta 1995,julkisia hankintoja koskevan sopimuksen tekemisestä Euroopan yhteisön ja Amerikan yhdysvaltojen välisenä kirjeenvaihtona (95/215/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 57 artiklan 2 kohdan viimeisen virkkeen sekä 66, 100 a ja 113 artiklan yhdessä 228 artiklan 2 kohdan ensimmäisen virkkeen ja 3 kohdan kanssa,ottaa huomioon komission ehdotuksen (1),ottaa huomioon Euroopan parlamentin puoltavan lausunnon (2),sekä katsoo, ettäyhteisön toimivalta tehdä kansainvälisiä sopimuksia ei perustu yksinomaan perustamissopimuksessa olevaan nimenomaiseen valtuutukseen vaan voi myös johtua muista perustamissopimuksen määräyksistä tai yhteisön toimielinten näiden määräysten nojalla antamista säännöksistä,kun yhteisön sääntöjä on annettu perustamissopimuksen tavoitteiden toteuttamiseksi, jäsenvaltiot eivät saa muutoin kuin yhteisten toimielinten puitteissa tehdä sitoumuksia, jotka ovat omiaan vaikuttamaan näihin sääntöihin tai muuttamaan niiden ulottuvuutta,osa Euroopan yhteisön ja Amerikan yhdysvaltojen välisenä kirjeenvaihtona tehtyyn julkisia hankintoja koskevaan sopimukseen sisältyvistä sitoumuksista kuuluu perustamissopimuksen 113 artiklan nojalla yhteisön yksinomaiseen toimivaltaan,lisäksi tietyillä muilla kyseisillä sitoumuksilla on vaikutusta perustamissopimuksen 57 artiklan 2 kohdan sekä 66 ja 100 a artiklan nojalla annettuihin yhteisön sääntöihin,direktiivin 93/38/ETY (3) 37 artiklalla uskotaan nimenomaisesti yhteisön toimielimille toimivalta neuvotella kolmansien maiden kanssa siltä osin kuin on kysymys jäsenvaltioiden hankintayksiköiden tekemien, muun muassa sähköä ja satamia koskevien julkisten hankintasopimusten oikeudellisesta järjestelystä, jaolisi hyväksyttävä Euroopan yhteisön ja Amerikan yhdysvaltojen välisenä kirjeenvaihtona tehty julkisia hankintoja koskeva sopimus,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan yhteisön ja Amerikan yhdysvaltojen välisenä kirjeenvaihtona tehty julkisia hankintoja koskeva sopimus.Sopimuksen teksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus Euroopan yhteisöä sitovasti.Tehty Brysselissä 29 päivänä toukokuuta 1995.Neuvoston puolestaH. de CHARETTEPuheenjohtaja(1) EYVL N:o C 291, 19.10.1994, s. 4(2) Lausunto annettu 19 päivänä toukokuuta 1995 (sitä ei ole vielä julkaistu virallisessa lehdessä).(3) Vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14 päivänä kesäkuuta 1993 annettu neuvoston direktiivi 93/38/ETY (EYVL N:o L 199, 9.8.1993, s. 84).


title: Neuvoston päätös 2013/233/YUTP, annettu 22 päivänä toukokuuta 2013 , Euroopan unionin yhdennetystä rajavalvonnan avustusoperaatiosta Libyassa (EUBAM Libya)

text:
               24.5.2013

               FI

               Euroopan unionin virallinen lehti

               L 138/15

         NEUVOSTON PÄÄTÖS 2013/233/YUTP,
   annettu 22 päivänä toukokuuta 2013,
   Euroopan unionin yhdennetystä rajavalvonnan avustusoperaatiosta Libyassa (EUBAM Libya)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto totesi 23 päivänä heinäkuuta 2012 Libyalla olevan merkittäviä turvallisuushaasteita ja toisti unionin olevan valmis avustamaan turvallisuuden ja rajavalvonnan aloilla myös yhteisen turvallisuus- ja puolustuspolitiikan kautta tiiviissä kumppanuudessa Libyan viranomaisten kanssa.

               (2)

               Libyan ulkoasioiden ja kansainvälisen yhteistyön ministeri ilmoitti 9 päivänä tammikuuta 2013 kirjeessään unionin ulkoasioiden ja turvallisuuspolitiikan korkealle edustajalle, jäljempänä ’korkea edustaja’, pitävänsä myönteisenä unionin yhteisen turvallisuus- ja puolustuspolitiikan alan ehdotusta tukea Libyan viranomaisia valmiuksien kehittämisessä Libyan rajaturvallisuuden vahvistamiseksi lyhyellä aikavälillä ja avustaa laajemman yhdennetyn rajaturvallisuuden strategian kehittämisessä pitemmällä aikavälillä.

               (3)

               Neuvosto hyväksyi 31 päivänä tammikuuta 2013 kriisinhallinnan toiminta-ajatuksen Libyassa mahdollisesti toteutettavaa yhteisen turvallisuus- ja puolustuspolitiikan alan siviilioperaatiota varten.

               (4)

               Valvontavoimavara olisi aktivoitava päätöksellä perustettua operaatiota varten.

               (5)

               Operaatio toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa asetettujen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Operaatio
   Unioni perustaa Euroopan unionin yhdennetyn rajavalvonnan avustusoperaation Libyassa, jäljempänä ’EUBAM Libya’.
   2 artikla
   Tavoitteet
   EUBAM Libyan strategisina tavoitteina on tukea Libyan viranomaisia valmiuksien kehittämisessä turvallisuuden parantamiseksi Libyan maa-, meri- ja ilmarajoilla lyhyellä aikavälillä ja laajemman yhdennetyn rajaturvallisuuden strategian kehittämisessä pitemmällä aikavälillä.
   3 artikla
   Tehtävät
   1.   Edellä 2 artiklassa säädettyjen tavoitteiden saavuttamiseksi EUBAM Libyan tehtävänä on:

               a)

               tukea koulutuksen ja mentoroinnin avulla Libyan viranomaisia niiden tehostaessa rajavartiolaitosta, kansainvälisten normien ja parhaiden käytäntöjen mukaisesti;

               b)

               neuvoa Libyan viranomaisia Libyan kansallisen yhdennetyn rajaturvallisuuden strategian kehittämisessä;

               c)

               tukea Libyan viranomaisia niiden institutionaalisten operatiivisten valmiuksien parantamisessa.

         2.   EUBAM Libya ei huolehdi mistään suoritustason tehtävistä.
   4 artikla
   Komentoketju ja rakenne
   1.   EUBAM Libyalla on kriisinhallintaoperaationa yhtenäinen komentoketju.
   2.   EUBAM Libyan esikunta on Tripolissa.
   3.   EUBAM Libyan rakenne on sen suunnitteluasiakirjojen mukainen.
   4.   EUBAM Libya -operaatiolla on hankkeita koskeva valmius niiden määrittelyä, suunnittelua ja toteuttamista varten. EUBAM Libya voi lisäksi tarpeen mukaan sovittaa yhteen, edistää ja ohjeistaa jäsenvaltioiden ja kolmansien valtioiden omalla vastuullaan toteuttamia hankkeita EUBAM Libyaan liittyvillä aloilla ja sen tavoitteiden tukemiseksi.
   5 artikla
   Siviilioperaatiokomentaja
   1.   Siviilialan suunnittelu- ja toteutusvoimavaran johtaja toimii EUBAM Libyan siviilioperaatiokomentajana.
   2.   Siviilioperaatiokomentaja vastaa poliittisten ja turvallisuusasioiden komitean poliittisen valvonnan ja strategisen johdon alaisena ja korkea edustajan yleisen toimivallan alaisuudessa EUBAM Libyan strategisen tason komentotehtävistä ja valvonnasta.
   3.   Siviilioperaatiokomentaja varmistaa, että operaatioita koskevat neuvoston päätökset ja poliittisten ja turvallisuusasioiden komitean päätökset pannaan asianmukaisesti ja tehokkaasti täytäntöön, myös antamalla tarvittaessa operaation johtajalle strategisen tason ohjeita sekä neuvoja ja teknistä tukea.
   4.   Siviilioperaatiokomentaja raportoi neuvostolle korkean edustajan kautta.
   5.   Kaikki lähetettyyn henkilöstöön kuuluvat pysyvät täysin asianomaisen lähettäjävaltion tai -valtioiden viranomaisten alaisina kansallisten määräysten mukaisesti tai asianomaisen unionin toimielimen alaisina tai Euroopan ulkosuhdehallinnon, jäljempänä ’EUH’ alaisina. Kyseiset viranomaiset siirtävät henkilöstöä, ryhmiä ja yksikköjä koskevan operatiivisen johtosuhteen siviilioperaatiokomentajalle.
   6.   Siviilioperaatiokomentajalla on kokonaisvastuu siitä, että unionilla oleva huolellisuusvelvoite täytetään asianmukaisesti.
   7.   Siviilioperaatiokomentaja, Välimeren eteläpuoliselle alueelle nimitetty Euroopan unionin erityisedustaja, unionin Libyassa olevan lähetystön päällikkö ja EUBAM Libyan johtaja kuulevat toisiaan tarvittaessa.
   6 artikla
   Operaation johtaja
   1.   Operaation johtaja vastaa ja huolehtii EUBAM Libyan johtamisesta ja valvonnasta operaatioalueella ja on suoraan vastuussa siviilioperaatiokomentajalle.
   2.   Operaation johtajalla on siviilioperaatiokomentajan hänelle osoittama vastuu osallistuvien valtioiden henkilöstön, ryhmien ja yksiköiden johtamisesta sekä hallinnollinen ja logistinen vastuu, johon kuuluu myös vastuu EUBAM Libyan käyttöön annetuista varoista, resursseista ja tiedoista.
   3.   Operaation johtaja antaa EUBAM Libyan koko henkilöstölle, myös Brysselissä olevalle tukiyksikölle ja tarvittaessa alueellisille yhteyshenkilöille, ohjeita operaation toteuttamiseksi tehokkaalla tavalla operaatioalueella ja vastaa EUBAM Libyan yhteensovitetusta ja päivittäisestä hallinnoinnista noudattaen siviilioperaatiokomentajan strategisen tason ohjeita.
   4.   Operaation johtaja vastaa EUBAM Libyan talousarvion toteuttamisesta. Tätä varten operaation johtaja allekirjoittaa sopimuksen komission kanssa.
   5.   Operaation johtaja vastaa henkilöstön kurinpidollisesta valvonnasta. Lähetetyn henkilöstön osalta kurinpitotoimista vastaa asianomainen kansallinen viranomainen kansallisten määräysten mukaisesti tai asianomainen unionin toimielin tai EUH.
   6.   Operaation johtaja edustaa EUBAM Libyaa operaatioalueella ja varmistaa EUBAM Libyan asianmukaisen näkyvyyden.
   7.   Operaation johtaja toimii tarvittaessa yhteistyössä muiden alueella olevien unionin toimijoiden kanssa. Operaation johtaja saa paikallisia poliittisia ohjeita Välimeren eteläpuoliselle alueelle nimitetyltä Euroopan unionin erityisedustajalta, joka kuulee unionin Libyan edustuston päällikköä, sanotun kuitenkaan vaikuttamatta johtamisjärjestelyyn.
   8.   Edellä mainitun hankeyksikön puitteissa operaation johtajalla on lupa pyytää saada käyttää jäsenvaltioiden tai kolmansien valtioiden rahoitusosuuksia pannakseen täytäntöön valittuja hankkeita, jotka täydentävät johdonmukaisesti EUBAM Libyan muita toimia, jos kyseinen hanke on

               a)

               tähän päätökseen liittyvässä talousarviovaikutuksia koskevassa selvityksessä edellytetty; tai

               b)

               sisällytetty EUBAM Libyan aikana talousarviovaikutuksia koskevaan selvitykseen operaation johtajan pyynnöstä.

         Tällaisessa tapauksessa operaation johtaja tekee asianomaisten valtioiden kanssa sopimuksen, johon sisällytetään erityisesti nimenomaiset menettelyt kolmansien osapuolien valitusten käsittelemisestä tapauksissa, joissa valitus koskee operaation johtajan toimista tai laiminlyönneistä aiheutuneita vahinkoja niiden varojen käytössä, jotka rahoitukseen osallistuvat valtiot ovat antaneet käyttöön.
   Rahoitukseen osallistuvat valtiot eivät missään olosuhteissa katso unionin tai korkean edustajan olevan vastuussa operaation johtajan toimien tai laiminlyöntien seurauksista rahoittajavaltioiden varojen käytössä.
   7 artikla
   Henkilöstö
   1.   EUBAM Libya muodostuu pääasiassa jäsenvaltioiden, unionin toimielinten tai EUH:n lähettämästä henkilöstöstä.
   2.   Kukin jäsenvaltio, unionin toimielin ja EUH vastaa lähettämäänsä henkilöstöön liittyvistä kuluista, kuten matkakuluista asemapaikkaan ja takaisin, palkoista, terveydenhuollosta sekä kulukorvauksista, lukuun ottamatta asianmukaisia päivärahoja.
   3.   Kukin jäsenvaltio, unionin toimielin ja EUH vastaa henkilöstön lähettämiseen liittyvien, asianomaisen lähetetyn henkilön esittämien tai häntä koskevien vaatimusten ratkaisemisesta sekä sellaisten menettelyjen vireillepanosta, joihin mahdollisesti ryhdytään tätä henkilöä vastaan.
   4.   EUBAM Libya ottaa palvelukseen sopimussuhteisesti kansainvälistä ja paikallista henkilöstöä, jos jäsenvaltioiden, unionin toimielinten tai EUH:n lähettämä henkilöstö ei voi hoitaa tarvittavia tehtäviä. Jos pätevää henkilöstöä ei ole saatavissa jäsenvaltioista, voidaan osallistuvien kolmansien valtioiden kansalaisia poikkeuksellisesti ja asianmukaisesti perustelluissa tapauksissa ottaa tarvittaessa palvelukseen sopimussuhteisesti.
   5.   Kansainvälisen ja paikallisen henkilöstön työehdot sekä oikeudet ja velvollisuudet määritellään operaation johtajan ja tällaiseen henkilöstöön kuuluvien välisissä sopimuksissa.
   8 artikla
   EUBAM Libyan ja sen henkilöstön asema
   EUBAM Libyan ja sen henkilöstön asemasta, mukaan lukien tilanteen mukaan EUBAM Libyan toteuttamisen ja joustavan toiminnan edellyttämät erioikeudet, vapaudet ja muut takuut, tehdään sopimus Euroopan unionista tehdyn sopimuksen 37 artiklan nojalla ja noudattaen Euroopan unionin toiminnasta tehdyn sopimuksen 218 artiklassa tarkoitettua menettelyä.
   9 artikla
   Poliittinen valvonta ja strateginen johto
   1.   EUBAM Libyan poliittisesta valvonnasta ja strategisesta johdosta vastaa poliittisten ja turvallisuusasioiden komitea neuvoston ja korkean edustajan alaisuudessa. Neuvosto valtuuttaa poliittisten ja turvallisuusasioiden komitean tekemään asiaankuuluvat päätökset Euroopan unionista tehdyn sopimuksen 38 artiklan kolmannen kohdan mukaisesti. Tähän valtuutukseen sisältyy toimivalta nimittää operaation johtaja korkean edustajan ehdotuksesta sekä muuttaa operaation toiminta-ajatusta (CONOPS Plus) ja operaatiosuunnitelmaa (OPLAN). EUBAM Libyan tavoitteita ja sen päättämistä koskeva päätöksentekovalta kuuluu edelleen neuvostolle.
   2.   Poliittisten ja turvallisuusasioiden komitea raportoi neuvostolle säännöllisin väliajoin.
   3.   Siviilioperaatiokomentaja ja operaation johtaja raportoivat poliittisten ja turvallisuusasioiden komitealle kumpikin vastuualueisiinsa kuuluvista asioista säännöllisin väliajoin ja aina tarvittaessa.
   10 artikla
   Kolmansien valtioiden osallistuminen
   1.   Unionin päätöksenteon riippumattomuutta ja sen yhteisen toimielinjärjestelmän noudattamista rajoittamatta voidaan kolmansia valtioita pyytää osallistumaan EUBAM Libyaan edellyttäen, että ne vastaavat lähettämästään henkilöstöstä aiheutuvista kuluista, kuten palkoista, kaikki riskit kattavasta vakuutuksesta, päivärahoista sekä matkakuluista Libyaan ja takaisin, ja että ne osallistuvat asianmukaisesti EUBAM Libyan juokseviin kuluihin.
   2.   Kolmansilla valtioilla, jotka osallistuvat EUBAM Libyaan, on EUBAM Libyan päivittäisessä hallinnoinnissa samat oikeudet ja velvollisuudet kuin EUBAM Libyaan osallistuvilla jäsenvaltioilla.
   3.   Neuvosto valtuuttaa poliittisten ja turvallisuusasioiden komitean tekemään asiaankuuluvat päätökset osallistumisehdotusten hyväksymisestä ja perustamaan osallistujien komitean.
   4.   Kolmansien valtioiden osallistumista koskevista yksityiskohtaisista järjestelyistä tehdään sopimukset Euroopan unionista tehdyn sopimuksen 37 artiklan mukaisesti, ja niiden lisäksi tehdään tarvittaessa teknisiä järjestelyjä. Jos unioni ja kolmas valtio tekevät tai ovat tehneet sopimuksen kyseisen kolmannen valtion osallistumista unionin kriisinhallintaoperaatioihin koskevista puitteista, tämän sopimuksen määräyksiä sovelletaan EUBAM Libyan yhteydessä.
   11 artikla
   Turvallisuus
   1.   Siviilioperaatiokomentaja ohjaa 5 artiklan mukaisesti operaation johtajaa turvatoimien suunnittelussa ja vastaa siitä, että ne toteutetaan EUBAM Libyan osalta asianmukaisesti ja tehokkaasti.
   2.   Operaation johtaja vastaa EUBAM Libyan turvallisuudesta ja sen varmistamisesta, että EUBAM Libyaan sovellettavia turvallisuutta koskevia vähimmäisvaatimuksia noudatetaan Euroopan unionista tehdyn sopimuksen V osaston nojalla operatiivisiin tehtäviin unionin ulkopuolelle lähetetyn henkilöstön turvallisuutta koskevan unionin politiikan ja siihen liittyvien asiakirjojen mukaisesti.
   3.   Operaation johtajaa avustaa johtava turvallisuuspäällikkö, joka raportoi operaation johtajalle ja joka on myös läheisessä toiminnallisessa suhteessa EUH:oon.
   4.   EUBAM Libyan henkilöstön jäsenet osallistuvat operaatiosuunnitelman mukaisesti pakolliseen turvallisuuskoulutukseen ennen tehtäviensä aloittamista. Turvallisuuspäällikkö järjestää heille myös säännöllistä kertauskoulutusta operaatioalueella.
   5.   Operaation johtaja huolehtii EU:n turvallisuusluokiteltujen tietojen suojaamisesta turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyn neuvoston päätöksen 2011/292/EU mukaisesti (1).
   12 artikla
   Valvontavoimavara
   Valvontavoimavara aktivoidaan EUBAM Libyaa varten.
   13 artikla
   Rahoitusjärjestelyt
   1.   EUBAM Libyaan liittyviin menoihin tarkoitettu rahoitusohje ensimmäisten 12 kuukauden ajaksi tämän päätöksen voimaantulosta lukien on 30 300 000 euroa. Neuvosto päättää seuraavien kausien rahoitusohjeesta.
   2.   Kaikkia menoja hallinnoidaan unionin yleiseen talousarvioon sovellettavien sääntöjen ja menettelyjen mukaisesti.
   3.   Osallistuvien kolmansien valtioiden sekä isäntämaan ja naapurimaiden kansalaiset voivat osallistua sopimuksia koskeviin tarjouskilpailuihin. Operaation johtaja voi komission hyväksynnän saatuaan sopia jäsenvaltioiden, osallistuvien kolmansien valtioiden ja muiden kansainvälisten toimijoiden kanssa teknisistä järjestelyistä, jotka koskevat EUBAM Libyan tarvitsemien laitteiden ja palvelujen toimittamista ja toimitilojen tarjoamista.
   4.   Rahoitusjärjestelyissä otetaan huomioon EUBAM Libyan operatiiviset vaatimukset, joihin sisältyy laitteiden yhteensopivuus ja operaation ryhmien yhteistoimintakyky.
   5.   Operaation johtaja raportoi täysimääräisesti komissiolle ja komissio valvoo häntä operaation johtajan sopimuksen puitteissa toteutettujen toimien osalta.
   6.   EUBAM Libyaan liittyvät menot ovat rahoituskelpoisia tämän päätöksen voimaantulopäivästä alkaen.
   14 artikla
   Unionin toimien johdonmukaisuus ja yhteensovittaminen
   1.   Korkea edustaja varmistaa, että tämän päätöksen täytäntöönpano on johdonmukainen unionin koko ulkoisen toiminnan kanssa, unionin kehitysohjelmat mukaan lukien.
   2.   Libyassa toteutettavien unionin toimien johdonmukaisuuden varmistamiseksi operaation johtaja sovittaa toimintansa yhteen Tripolissa sijaitsevan unionin edustuston kanssa, sanotun kuitenkaan vaikuttamatta komentoketjuun.
   3.   Operaation johtaja sovittaa toimintansa tiiviisti Libyassa yhteen olevien jäsenvaltioiden edustustojen päälliköiden kanssa.
   4.   Operaation johtaja sovittaa toimintansa Libyassa yhteen asianomaisten kolmansien osapuolten kanssa.
   15 artikla
   Tietojen luovuttaminen
   1.   Korkealla edustajalla on valtuudet luovuttaa tarvittaessa ja EUBAM Libyan tarpeiden mukaisesti tähän päätökseen osallistuville kolmansille valtioille EUBAM Libyaa varten tuotettuja EU:n turvallisuusluokiteltuja tietoja ”CONFIDENTIEL UE/EU CONFIDENTIAL” -tasolle saakka päätöksen 2011/292/EU mukaisesti.
   2.   Jos kyseessä on tarkasti määritelty ja välitön operatiivinen tarve, korkealla edustajalla on lisäksi valtuudet luovuttaa isäntävaltiolle EUBAM Libyaa varten tuotettuja EU:n turvallisuusluokiteltuja tietoja ”RESTREINT UE/EU RESTRICTED” -tasolle saakka päätöstä 2011/292/EU noudattaen. Tätä varten vahvistetaan korkean edustajan ja isäntävaltion toimivaltaisten viranomaisten väliset järjestelyt.
   3.   Korkealla edustajalla on valtuudet luovuttaa tähän päätökseen osallistuville kolmansille valtioille sellaisia EUBAM Libyaa koskeviin neuvoston keskusteluihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen (2) 6 artiklan 1 kohdan mukainen salassapitovelvollisuus.
   4.   Korkea edustaja voi siirtää 1–3 kohdassa tarkoitetut valtuudet sekä valtuudet sopia 2 kohdassa tarkoitetuista järjestelyistä korkean edustajan alaisuudessa oleville henkilöille, siviilioperaatiokomentajalle ja/tai operaation johtajalle.
   16 artikla
   Voimaantulo ja voimassaoloaika
   Tämä päätös tulee voimaan päivänä, jona se hyväksytään.
   Sitä sovelletaan 24 kuukauden ajan.

      Tehty Brysselissä 22 päivänä toukokuuta 2013.

            Neuvoston puolesta

            Puheenjohtaja

         E. GILMORE

      (1)  EUVL L 141, 27.5.2011, s. 17.

      (2)  Neuvoston päätös 2009/937/EU, tehty 1 päivänä joulukuuta 2009, neuvoston työjärjestyksen vahvistamisesta (EUVL L 325, 11.12.2009, s. 35).


title: Euroopan parlamentin ja neuvoston päätös N:o 235/2008/EY, tehty 11 päivänä maaliskuuta 2008 , Euroopan tilastohallinnoinnin neuvoa-antavan lautakunnan perustamisesta (ETA:n kannalta merkityksellinen teksti)

text:
               15.3.2008

               FI

               Euroopan unionin virallinen lehti

               L 73/17

      EUROOPAN PARLAMENTIN JA NEUVOSTON PÄÄTÖS N:o 235/2008/EY,
   tehty 11 päivänä maaliskuuta 2008,
   Euroopan tilastohallinnoinnin neuvoa-antavan lautakunnan perustamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 285 artiklan,
   ottavat huomioon komission ehdotuksen,
   noudattavat perustamissopimuksen 251 artiklassa määrättyä menettelyä (1),
   sekä katsovat seuraavaa:

               (1)

               Tarve saada aikaan kansallisten ja yhteisön tilastoviranomaisten riippumattomuutta, integriteettiä ja vastuuta koskevat Euroopan tason standardit johti neuvoston päätöksellä 89/382/ETY, Euratom (2) perustetun tilasto-ohjelmakomitean hyväksymään 24 päivänä helmikuuta 2005 pitämässään kokouksessa yksimielisesti Euroopan tilastoja koskevat käytännesäännöt, jäljempänä ’käytännesäännöt’ sellaisina kuin ne on esitetty kansallisten ja yhteisön tilastoviranomaisten riippumattomuudesta, koskemattomuudesta ja vastuuvelvollisuudesta 25 päivänä toukokuuta 2005 annetussa komission suosituksessa.

               (2)

               Käytännesäännöillä on kaksi tarkoitusta: toisaalta parantaa luottamusta tilastoviranomaisiin ehdottamalla tiettyjä instituutioihin ja organisaatioon liittyviä järjestelyjä ja toisaalta parantaa tilastoviranomaisten tuottamien tilastojen laatua.

               (3)

               Komissio tunnusti kansallisten ja yhteisön tilastoviranomaisten riippumattomuudesta, koskemattomuudesta ja vastuuvelvollisuudesta 25 päivänä toukokuuta 2005 Euroopan parlamentille ja neuvostolle antamassaan tiedonannossa sellaisen ulkoisen neuvoa-antavan elimen hyödyllisyyden, joka voisi aktiivisesti valvoa käytännesääntöjen täytäntöönpanoa Euroopan tilastojärjestelmässä kokonaisuudessaan. Komissio totesi 25 päivänä toukokuuta 2005 antamassaan suosituksessa aikovansa harkita ehdotuksen tekemistä tällaisen ulkoisen neuvoa-antavan elimen perustamisesta.

               (4)

               Neuvoston 8 päivänä marraskuuta 2005 antamissa päätelmissä todetaan, että uusi korkean tason neuvoa-antava elin lisäisi sekä komission (Eurostat) että käytännesääntöjen täytäntöönpanon vertaisarvioinnin yhteydessä myös Euroopan tilastojärjestelmän riippumattomuutta, eheyttä ja vastuunalaisuutta. Neuvosto suositti, että tämä elin muodostuisi pienestä ryhmästä riippumattomia henkilöitä, jotka nimetään heidän pätevyytensä perusteella.

               (5)

               Tämän elimen jäsenten olisi taidoiltaan ja kokemukseltaan täydennettävä toisiaan. Kyseeseen tulevat esimerkiksi korkeakoulumaailman edustajat ja henkilöt, joilla on tilastoalan ammattikokemusta kansallisella ja/tai kansainvälisellä tasolla.

               (6)

               Elimen olisi laadittava komissiolle (Eurostat) kansallisten tilastotoimistojen vertaisarviointia vastaava arvio käytännesääntöjen täytäntöönpanosta.

               (7)

               Tarvittaessa olisi rohkaistava käytännesääntöjä koskevaa vuoropuhelua tilasto-ohjelmakomitean ja Euroopan parlamentin ja neuvoston päätöksellä N:o 234/2008/EY (3) perustetun eurooppalaisen tilastoja käsittelevän neuvoa-antavan komitean sekä jäsenvaltioiden asianomaisten elinten kanssa.

               (8)

               Tämän vuoksi olisi perustettava neuvoa-antava lautakunta ja määriteltävä sen tehtävät ja rakenne, sanotun kuitenkaan rajoittamatta Euroopan keskuspankkijärjestelmän ja Euroopan keskuspankin perussääntöä koskevan pöytäkirjan 5 artiklan soveltamista,

         OVAT PÄÄTTÄNEET SEURAAVAA:
   1 artikla
   Neuvoa-antava lautakunta
   Perustetaan Euroopan tilastohallinnoinnin neuvoa-antava lautakunta, jäljempänä ’lautakunta’. Lautakunnan tarkoituksena on laatia riippumaton yleiskatsaus Euroopan tilastojärjestelmästä Euroopan tilastoja koskevien käytännesääntöjen, jäljempänä ’käytännesäännöt’, täytäntöönpanon osalta.
   2 artikla
   Tehtävät
   1.   Lautakunnan tehtävänä on

               a)

               laatia Euroopan parlamentille ja neuvostolle käytännesääntöjen täytäntöönpanoa komission (Eurostat) osalta käsittelevä vuosiraportti ja toimittaa se komissiolle ennen kuin se esitetään Euroopan parlamentille ja neuvostolle;

               b)

               sisällyttää mainittuun vuosiraporttiin arvio käytännesääntöjen täytäntöönpanosta Euroopan tilastojärjestelmässä;

               c)

               antaa komissiolle neuvoja toimenpiteistä, joilla voidaan helpottaa käytännesääntöjen täytäntöönpanoa komission (Eurostat) ja koko Euroopan tilastojärjestelmän osalta;

               d)

               antaa komissiolle (Eurostat) neuvoja siitä, miten käytännesäännöistä voitaisiin tiedottaa käyttäjille ja tietojen toimittajille;

               e)

               antaa komissiolle (Eurostat) ja tilasto-ohjelmakomitealle neuvoja käytännesääntöjen ajan tasalla pitämisestä.

         2.   Lautakunta voi 1 kohdassa esitettyjen tehtävien mukaisesti antaa komissiolle neuvoja, ja se vastaa komission kysymyksiin, jotka koskevat käyttäjien Euroopan tilastoja kohtaan tuntemaa luottamusta.
   3 artikla
   Lautakunnan jäsenyys
   1.   Lautakunnassa on seitsemän jäsentä, puheenjohtaja mukaan luettuna. Lautakunnan jäsenet toimivat itsenäisesti. Komissio (Eurostat) osallistuu lautakunnan kokouksiin tarkkailijana.
   2.   Lautakunnan jäseniksi valitaan asiantuntijoita, joilla on huomattava tilastoalan pätevyys. Heidän tehtävänsä on henkilökohtainen, ja heidät valitaan erilaisten, toisiaan täydentävien taitojen ja kokemuksen perusteella.
   3.   Neuvosto valitsee komissiota kuultuaan lautakunnan puheenjohtajan, ja Euroopan parlamentti hyväksyy tämän nimityksen.
   Puheenjohtajaksi ei voida valita henkilöä, joka on kansallisen tilastotoimiston tai komission jäsen tai joka on ollut jommankumman jäsen kahden viime vuoden aikana.
   Euroopan parlamentti ja neuvosto nimeävät komissiota kuultuaan kumpikin kolme jäsentä lautakuntaan.
   4.   Lautakunnan puheenjohtajan ja jäsenten toimikausi on kolme vuotta, ja se voidaan uusia kerran.
   5.   Jos jäsen eroaa tehtävästään ennen toimikautensa päättymistä, hänen tilalleen nimetään tämän artiklan mukaisesti uusi jäsen kokonaisen toimikauden ajaksi.
   4 artikla
   Menettely
   1.   Lautakunta hyväksyy työjärjestyksensä, joka julkaistaan.
   2.   Edellä 2 artiklan 1 kohdan a alakohdassa tarkoitettu lautakunnan vuosiraportti julkaistaan sen jälkeen, kun se on toimitettu Euroopan parlamentille ja neuvostolle. Lisäksi lautakunta voi päättää julkaista päätelmiä, osittaisia päätelmiä tai valmisteluasiakirjoja edellyttäen, että ne on annettu etukäteen tiedoksi Euroopan parlamentille, neuvostolle ja komissiolle (Eurostat) tai muulle asianomaiselle elimelle ja näille on annettu asianmukainen mahdollisuus antaa niihin vastineensa.
   3.   Lautakunnan jäsenet eivät saa ilmaista lautakunnan työskentelyn kautta saamiansa tietoja, jos komissio ilmoittaa heille, että saatu tieto on luonteeltaan perustellusti luottamuksellinen tai että pyydettyyn lausuntoon tai esitettyyn kysymykseen vastaaminen johtaisi tällaisen luottamuksellisen tiedon paljastamiseen, sanotun kuitenkaan rajoittamatta perustamissopimuksen 287 artiklan soveltamista.
   4.   Lautakuntaa avustaa sihteeristö, jonka komissio antaa sen käyttöön, mutta jonka on toimittava komissiosta riippumattomana. Komissio nimittää lautakunnan sihteerin lautakuntaa kuultuaan. Sihteerin on noudatettava lautakunnan antamia ohjeita.
   5.   Lautakunnan menot sisällytetään komission menoarvioon.
   5 artikla
   Lautakunnan tehtävää ja tehokkuutta tarkastellaan kolmen vuoden kuluttua sen perustamisesta.
   6 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Strasbourgissa 11 päivänä maaliskuuta 2008.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         J. LENARČIČ

      (1)  Euroopan parlamentin lausunto, annettu 24. lokakuuta 2007 (ei vielä julkaistu virallisessa lehdessä), ja neuvoston päätös, tehty 14. helmikuuta 2008.

      (2)  EYVL L 181, 28.6.1989, s. 47.

      (3)  Katso tämän virallisen lehden sivu 13.


Avis juridique important

|

31997D0475

Neuvoston päätös, tehty 22 päivänä heinäkuuta 1997, neuvoston, Euroopan unionista tehdyn sopimuksen J.3 artiklan perusteella, Euroopan unionin erikoislähettilään nimeämisestä Lähi-Idän rauhanprosessiin, hyväksymän yhteisen toiminnan 96/676/YUTP jatkamisesta

Virallinen lehti nro L 205 , 31/07/1997 s. 0001 - 0001

NEUVOSTON PÄÄTÖS,tehty 22 päivänä heinäkuuta 1997,neuvoston, Euroopan unionista tehdyn sopimuksen J.3 artiklan perusteella, Euroopan unionin erikoislähettilään nimeämisestä Lähi-Idän rauhanprosessiin, hyväksymän yhteisen toiminnan 96/676/YUTP jatkamisesta (97/475/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.3 ja J.11 artiklan,sekä katsoo, ettäyhteinen toiminta 96/676/YUTP 25 päivältä marraskuuta 1996, jonka neuvosto on hyväksynyt Euroopan unionista tehdyn sopimuksen J.3 artiklan perusteella Euroopan unionin erikoislähettilään nimeämisestä Lähi-Idän rauhanprosessiin (1) päättyy 25 päivänä marraskuuta 1997, janeuvosto katsoi 26 päivänä kesäkuuta 1997 antamissaan päätelmissä, että yhteistä toimintaa tulisi jatkaa yhdellä vuodella,ON PÄÄTTÄNYT SEURAAVAA:1 artiklaYhteistä toimintaa 96/676/YUTP jatketaan 25 päivään marraskuuta 1998 saakka.2 artiklaTähän yhteiseen toimintaan liittyvien kustannusten kattamiseksi otetaan Euroopan yhteisöjen yleiseen talousarvioon vuodeksi 1997 2,051 miljoonan ecun suuruinen lisämääräraha.3 artiklaTämä päätös tulee voimaan päivänä, jona se tehdään.4 artiklaTämä päätös julkaistaan virallisessa lehdessä.Tehty Brysselissä 22 päivänä heinäkuuta 1997.Neuvoston puolestaJ. POOSPuheenjohtaja(1) EYVL N:o L 315, 4.12.1996, s. 1.


title: Neuvoston päätös (EU) 2017/1849, annettu 10 päivänä lokakuuta 2017, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Národná banka Slovenskan ulkopuolisten tilintarkastajien osalta

text:
               13.10.2017

               FI

               Euroopan unionin virallinen lehti

               L 264/5

         NEUVOSTON PÄÄTÖS (EU) 2017/1849,
   annettu 10 päivänä lokakuuta 2017,
   kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Národná banka Slovenskan ulkopuolisten tilintarkastajien osalta
   EUROOPAN UNIONIN NEUVOSTO, joka
   ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan N:o 4 ja erityisesti sen 27.1 artiklan,
   ottaa huomioon Euroopan unionin neuvostolle Národná banka Slovenskan ulkopuolisista tilintarkastajista 8 päivänä syyskuuta 2017 annetun Euroopan keskuspankin suosituksen (EKP/2017/27) (1),
   sekä katsoo seuraavaa:

               (1)

               Euroopan keskuspankin (EKP) ja sellaisten jäsenvaltioiden kansallisten keskuspankkien, joiden rahayksikkö on euro, tilit tarkastavat EKP:n neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat.

               (2)

               Národná banka Slovenskan nykyisten ulkopuolisten tilintarkastajien, Ernst & Young Slovakia, spol. s r.o.:n, toimeksianto päättyi tilikauden 2016 tilintarkastuksen jälkeen. Näin ollen on tarpeen nimittää Národná banka Slovenskan ulkopuoliset tilintarkastajat tilikaudesta 2017 alkaen.

               (3)

               Národná banka Slovenska on valinnut ulkopuolisiksi tilintarkastajikseen tilikausiksi 2017–2020 Deloitte Audit s.r.o.:n siten, että toimeksiantoa voidaan jatkaa tilikausiksi 2021–2023.

               (4)

               EKP:n neuvosto on suositellut Deloitte Audit s.r.o.:n nimittämistä Národná banka Slovenskan ulkopuolisiksi tilintarkastajiksi tilikausiksi 2017–2020.

               (5)

               Neuvoston päätös 1999/70/EY (2) olisi EKP:n neuvoston suosituksen johdosta muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 1999/70/EY 1 artiklan 16 kohta seuraavasti:

      ”16.   Hyväksytään Deloitte Audit s.r.o. Národná banka Slovenskan ulkopuolisiksi tilintarkastajiksi tilikausiksi 2017–2020.”

   2 artikla
   Tämä päätös tulee voimaan päivänä, jona se annetaan tiedoksi.
   3 artikla
   Tämä päätös on osoitettu EKP:lle.

      Tehty Luxemburgissa 10 päivänä lokakuuta 2017.

            Neuvoston puolesta

            Puheenjohtaja

         T. TÕNISTE

      (1)  EUVL C 310, 19.9.2017, s. 1.

      (2)  Neuvoston päätös 1999/70/EY, tehty 25 päivänä tammikuuta 1999, kansallisten keskuspankkien ulkopuolisten tilintarkastajien hyväksymisestä (EYVL L 22, 29.1.1999, s. 69).


title: 2011/828/EU: Neuvoston päätös, annettu 5 päivänä joulukuuta 2011 , alueiden komitean kuuden alankomaalaisen jäsenen ja kuuden alankomaalaisen varajäsenen nimeämisestä

text:
               13.12.2011

               FI

               Euroopan unionin virallinen lehti

               L 329/9

         NEUVOSTON PÄÄTÖS,
   annettu 5 päivänä joulukuuta 2011,
   alueiden komitean kuuden alankomaalaisen jäsenen ja kuuden alankomaalaisen varajäsenen nimeämisestä
   (2011/828/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Alankomaiden hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Kuusi alueiden komitean jäsenen paikkaa on vapautunut Sipke SWIERSTRAn, Léon FRISSENin, Rinske KRUISINGAn, Dick BUURSINKin, Karla PEIJSin ja Lenie DWARSHUIS-VAN DE BEEKin toimikausien päätyttyä. Neljä varajäsenen paikkaa on vapautunut René VAN DIESSENin, Sjoerd GALEMAn, Martin JAGERin ja Joop BINNEKAMPin toimikausien päätyttyä. Kaksi varajäsenen paikkaa vapautuu, kun W.B.H.J. VAN DE DONK ja Co VERDAAS nimetään alueiden komitean jäseniksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi:

                           —

                           A.E. (Anne) BLIEK-DE JONG, gedeputeerde (member of the Executive Council) of the Province of Flevoland

                           —

                           J.C. (Co) VERDAAS, gedeputeerde (member of the Executive Council) of the Province of Gelderland

                           —

                           P.G. (Piet) DE VEY MESTDAGH, gedeputeerde (member of the Executive Council) of the Province of Groningen

                           —

                           W.B.H.J. (Wim) VAN DE DONK, Commissaris van de Koningin (Queens Commissioner) Province of Noord-Brabant

                           —

                           W.H. (Hester) MAIJ, gedeputeerde (member of the Executive Council) of the Province of Overijssel

                           —

                           R.E. (Ralph) DE VRIES, gedeputeerde (member of the Executive Council) of the Province of Utrecht

                     sekä

               b)

               varajäseniksi:

                           —

                           H. (Henk) BRINK, gedeputeerde (member of the Executive Council) of the Province of Drenthe

                           —

                           S.A.E. (Sietske) POEPJES, gedeputeerde (member of the Executive Council) of the Province of Fryslân

                           —

                           Th.J.F.M. (Theo) BOVENS, Commissaris van de Koningin (Queens Commissioner) Province of Limburg

                           —

                           E.M. (Elvira) SWEET, gedeputeerde (member of the Executive Council) of the Province of Noord-Holland

                           —

                           B.J. (Ben) DE REU, gedeputeerde (member of the Executive Council) of the Province of Zeeland

                           —

                           R.A.M. (Rogier) VAN DER SANDE, gedeputeerde (member of the Executive Council) of the Province of Zuid-Holland).

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 5 päivänä joulukuuta 2011.

            Neuvoston puolesta

            Puheenjohtaja

         W. PAWLAK

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: 2013/141/EU: Neuvoston päätös, annettu 18 päivänä maaliskuuta 2013 , alueiden komitean espanjalaisen jäsenen ja kolmen espanjalaisen varajäsenen nimeämisestä

text:
               20.3.2013

               FI

               Euroopan unionin virallinen lehti

               L 77/24

         NEUVOSTON PÄÄTÖS,
   annettu 18 päivänä maaliskuuta 2013,
   alueiden komitean espanjalaisen jäsenen ja kolmen espanjalaisen varajäsenen nimeämisestä
   (2013/141/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Francisco Javier LÓPEZ ÁLVAREZin toimikauden päätyttyä. Kolme alueiden komitean varajäsenen paikkaa on vapautunut Guillermo ECHENIQUE GONZÁLEZin, Senén FLORENSA I PALAUn ja Elvira SAINT-GERONS HERRERAn toimikausien päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Iñigo URKULLU RENTERIA, Presidente del Gobierno Vasco,

                     ja

               b)

               varajäseniksi:

                           —

                           María Ángeles ELORZA ZUBIRÍA, Secretaria General de Acción Exterior del Gobierno Vasco,

                           —

                           Roger ALBINYANA I SAIGÍ, Secretario de Asuntos Exteriores, Generalitat de Cataluña,

                           —

                           Maria Sol CALZADO GARCÍA, Secretaria General de Acción Exterior de la Junta de Andalucía.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä maaliskuuta 2013.

            Neuvoston puolesta

            Puheenjohtaja

         S. COVENEY

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: Neuvoston päätös, annettu 9 päivänä kesäkuuta 2016, työturvallisuuden ja työterveyden neuvoa-antavan komitean varsinaisen jäsenen ja varajäsenten nimittämisestä Romanian osalta

text:
               15.6.2016

               FI

               Euroopan unionin virallinen lehti

               C 214/2

         NEUVOSTON PÄÄTÖS,
   annettu 9 päivänä kesäkuuta 2016,
   työturvallisuuden ja työterveyden neuvoa-antavan komitean varsinaisen jäsenen ja varajäsenten nimittämisestä Romanian osalta
   (2016/C 214/02)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon työturvallisuuden ja työterveyden neuvoa-antavan komitean perustamisesta 22 päivänä heinäkuuta 2003 tehdyn neuvoston päätöksen (1) ja erityisesti sen 3 artiklan,
   ottaa huomioon jäsenvaltioiden hallitusten neuvostolle esittämän ehdokasluettelon,
   sekä katsoo seuraavaa:

               (1)

               Neuvosto nimitti 24 päivänä helmikuuta 2016 antamallaan päätöksellä (2) työturvallisuuden ja työterveyden neuvoa-antavan komitean jäsenet ja varajäsenet 29 päivänä helmikuuta 2016 alkavaksi ja 28 päivänä helmikuuta 2019 päättyväksi toimikaudeksi.

               (2)

               Romanian hallitus on esittänyt lisää ehdokkaita kolmeen avoinna olevaan paikkaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt työturvallisuuden ja työterveyden neuvoa-antavan komitean varsinaiseksi jäseneksi ja varajäseniksi 28 päivänä helmikuuta 2019 päättyväksi toimikaudeksi:
   TYÖNANTAJAJÄRJESTÖJEN EDUSTAJAT

               Maa

               Jäsen

               Varajäsenet

               Romania

               Daniela SÂRBU

               Ovidiu NICOLESCU
               Daniela TĂNASE

         2 artikla
   Neuvosto nimittää myöhemmin edustajat ja varaedustajat, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 9 päivänä kesäkuuta 2016.

            Neuvoston puolesta

            Puheenjohtaja

         G. A. VAN DER STEUR

      (1)  EUVL C 218, 13.9.2003, s. 1.

      (2)  Neuvoston päätös, annettu 24 päivänä helmikuuta 2016, työturvallisuuden ja työterveyden neuvoa-antavan komitean varsinaisten jäsenten ja varajäsenten nimittämisestä (EUVL C 79, 1.3.2016, s. 1).


title: Neuvoston päätös, annettu 15 päivänä marraskuuta 2013 , uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan

text:
               21.11.2013

               FI

               Euroopan unionin virallinen lehti

               C 340/1

         NEUVOSTON PÄÄTÖS,
   annettu 15 päivänä marraskuuta 2013,
   uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan
   2013/C 340/01
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon Maltan hallituksen toimittaman ehdotuksen,
   ottaa huomioon komission toimittaman työnantajajärjestöjen edustajien ryhmän jäsenen nimittämisen,
   sekä katsoo seuraavaa:

               (1)

               Neuvosto nimitti 16 päivänä heinäkuuta 2012 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2012 alkavaksi ja 17 päivänä syyskuuta 2015 päättyväksi toimikaudeksi.

               (2)

               Kehittämiskeskuksen johtokunnan jäsenen paikka hallitusten edustajien ryhmässä on Maltan käytettävissä James Joachim CALLEJAn erottua.

               (3)

               Kehittämiskeskuksen johtokunnan jäsenen paikka työnantajajärjestöjen edustajien ryhmässä on vapautunut Jeanelle CATANIAn erottua.

               (4)

               Edellä mainitun keskuksen johtokuntaan olisi nimitettävä jäsenet jäljellä olevaksi toimikaudeksi, joka päättyy 17 päivänä syyskuuta 2015,

         ON PÄÄTTÄNYT SEURAAVAA:
   Ainoa artikla
   Nimitetään seuraavat henkilöt Euroopan ammatillisen koulutuksen kehittämiskeskuksen johtokunnan jäseniksi jäljellä olevaksi toimikaudeksi eli 17 päivään syyskuuta 2015:

                  HALLITUSTEN EDUSTAJAT:

               MALTA

               Tanya SAMMUT-BONNICI

                  TYÖNANTAJAJÄRJESTÖJEN EDUSTAJAT:

               MALTA

               John HUBER
               BusinessEurope

      Tehty Brysselissä 15 päivänä marraskuuta 2013.

            Neuvoston puolesta

            Puheenjohtaja

         R. ŠADŽIUS

      (1)  EYVL L 39, 13.2.1975, s. 1.

      (2)  EUVL C 228, 31.7.2012, s. 3.